Tokyo Story
Screenplay by Kogo Noda and Yasujiro Ozu
Produced by Takeshi Yamamoto Cinematography by Yushun Atsuta
Production design by Tatsuo Hamada
Music by Kojun Saito
Cast:
Chishu Ryu as Shukichi Hirayama
Chieko Higashiyama as Tomi
Setsuko Hara as Noriko
Haruko Sugimura as Shige Kaneko, So Yamamura as Koichi Hirayama
Kuniko Miyake as Fumiko, Kyoko Kagawa as Kyoko
മലയാളം ഉപശീര്‍ഷകം മുരളീധരന്‍.ആര്‍ ഓപ്പണ്‍ ഫ്രെയിം,പയ്യന്നൂര്‍
സംവിധാനം: യാസുജിറോ ഒസൂ
വണ്ടി ആറു മണിയോടെ ഒസാക്കയില്‍ എത്തും
അതെയോ? കീസോ അപ്പോഴേക്കും ജോലി തീര്‍ത്തിരിക്കും
നമ്മുടെ കമ്പി അവന് കിട്ടിയെങ്കില്‍ അവന്‍ സ്റ്റേഷനില്‍ വരും
- അമ്മേ ഇതാ ചോറ്റുപാത്രം - നന്ദി
ഞാന്‍ പോകട്ടെ
സ്കൂളില്‍ തിരക്കുണ്ടെങ്കില്‍ നീ ഞങ്ങളെ യാത്രയാക്കാന്‍ വരണമെന്നില്ല
അത് കുഴപ്പമില്ല, ധാരാളം സമയമുണ്ടല്ലോ
-ഉറപ്പായും? -സ്റ്റേഷനില്‍ കാണാം
-അമ്മേ,ഫ്ലാസ്കില്‍ ചായ ഉണ്ടാക്കി വെച്ചിട്ടുണ്ട് - നന്ദി
-ശരി, എന്നാല്‍ കാണാം - കാണാം
പിന്നെ കാണാം
ബൈ!
നീയാ എയര്‍ കുഷ്യന്‍ എടുത്തോ?
ഞാന്‍ അത് നിങ്ങള്‍ക്ക് തന്നില്ലേ?
അതിവിടില്ല
-ഞാന്‍ അത് നിങ്ങള്‍ക്ക് തന്നു, തീര്‍ച്ച -ശരിക്കും?
ഗുഡ് മോര്‍ണിംഗ്!
മോര്‍ണിംഗ്
-ഇന്നാണോ ടോക്യോ യാത്ര? - അതെ, വൈകുന്നേരത്തെ വണ്ടിക്ക്
-അതു ശരി ... -പിള്ളാരെയൊക്കെ ഒന്ന്‍ കാണണം
അവരൊക്കെ നിങ്ങളെ പ്രതീക്ഷിച്ചിരിപ്പാകും
വീട് ഒന്ന് ശ്രദ്ധിക്കണം,ഞങ്ങള്‍ക്ക് വേണ്ടി
തീര്‍ച്ചയായും. നിങ്ങള്‍ സന്തോഷമായി പോയിവാ
നിങ്ങള്‍ ഭാഗ്യവാന്മാരാണ് .ഇത്രയും നല്ല പിള്ളാരെ എവിടെ കാണാനാ?
നന്ന്, ഞങ്ങള്‍ പോയി നോക്കട്ടെ, കാര്യങ്ങള്‍
-യാത്രക്ക് പറ്റിയ സുന്ദര ദിനം - ഞങ്ങള്‍ ഭാഗ്യവാന്മാര്‍ തന്നെ
-ശരി, രണ്ടുപേര്‍ക്കും ശുഭയാത്ര നേരുന്നു - നന്ദി
-എനിക്കാ എയര്‍ കുഷ്യന്‍ ഇനിയും കിട്ടിയില്ല - അവിടെത്തന്നെ കാണുമെന്നേ,ശരിക്ക് നോക്കിയാട്ടെ
-ഓ,ഇവിടെയുണ്ട് -കണ്ടുവോ?
കിട്ടി
ഡോക്ടര്‍ ഹിരായമ ശിശുരോഗവിദഗ്ദന്‍
ഇസാമു, മുറി വൃത്തികെടാക്കല്ലേ
ഞാന്‍ എത്തി!
സ്വാഗതം!
അമ്മേ, അപ്പൂപ്പനും അമ്മമ്മയും എത്തിയോ?
അവരിപ്പോ എത്തും
അമ്മേ!
- എന്തേ? -എന്തിനാ എന്റെ ഡസ്ക് മാറ്റിയത്?
അപ്പൂപ്പനും അമ്മമ്മയ്ക്കും സ്ഥലം വേണ്ടേ?
അതിന് എന്റെ ഡസ്ക് തന്നെ മാറ്റണോ?
അവര്‍ക്ക് ഉറങ്ങാന്‍ സ്ഥലം ഒരുക്കേണ്ടേ മോനെ
ഞാന്‍ പരീക്ഷക്ക് എവിടെയിരുന്ന്‍ പഠിക്കും?
നിനക്ക് എവിടെയിരുന്നും പഠിക്കാമല്ലോ
പക്ഷെ, അമ്മേ ...ഞാന്‍ ഗൃഹപാഠം എവിടുന്നു ചെയ്യും?
-എവിടുന്ന്‍ ,പറ അമ്മേ?
- അതിനു നിനക്ക് പഠിക്കാന്‍ ഇഷ്ടമല്ലല്ലോ - അതെ, ഇഷ്ടമാണ്!
എവിടെ!
അപ്പൊ ഇനി മുതല്‍ ഗൃഹപാഠം ചെയ്യേണ്ട എന്നാണോ?
-നന്ന്, എനിക്കത് കുശാലാവും! - മിണ്ടാതിരി,മിനോരു!
അവരെത്തി
വീട്ടിലേക്ക് സ്വാഗതം
വരൂ
-സ്വാഗതം - വരൂ
വാ
അങ്ങിനെ
അമ്മേ , ക്ഷീണിച്ചോ. വണ്ടിയില്‍ ഉറങ്ങാനായോ?
ഉവ്വ്, നന്നായി ഉറങ്ങി
വാ, വന്ന്‍ ഇവിടെ ഇരിക്ക്
രണ്ടു പേര്‍ക്കും സ്വാഗതം
നിങ്ങളെയൊക്കെ കണ്ടിട്ട് കാലം കുറച്ചായി
ഞങ്ങളെ വിളിച്ചതിന് നന്ദി
- കണ്ടിട്ട് എത്രയായി അമ്മേ? -അതെ, അതെ
നിങ്ങളെയൊക്കെ കാണാനായത് ഭാഗ്യം
- ക്യോക്കോ അനിയത്തി എങ്ങിനിരിക്കുന്നു? - നന്നായിരിക്കുന്നു,നന്ദി
-അവളാണോ വീട് നോക്കുന്നത്? -അതെ
ഓ, നില്‍ക്ക് ഫുമിക്കോ
ഞാന്‍ ഒരു സാധനം കൊണ്ടുവന്നിട്ടുണ്ട്
കുറച്ചു അരിയുണ്ട. നല്ല രുചിയുള്ളത്
- വളരെ നന്ദി - അമ്മയ്ക്ക് അത് വളരെ ഇഷ്ടമാണ്
ഞാന്‍ കൊടുക്കട്ടെ?
ഏതെങ്കിലും പാത്രം എടുത്തോളൂ
- ഇതായാലോ? - പാകം
നോറിക്കോ സ്റ്റേഷനില്‍ വന്നോ?
ഇല്ല, വന്നില്ല. ഇവര്‍ വരുന്ന സമയം ഞാന്‍ പറഞ്ഞിരുന്നു
-എന്താണ് പറ്റിയതെന്നറിയില്ല -ഇത് കൊടുത്തോളൂ
മിനോരൂ? ഇസാമൂ? നിങ്ങള്‍ എന്തെടുക്കയാ?
എന്റെ കൂടെ വാ
മുത്തച്ഛന്‍, മുത്തശ്ശി ...
രണ്ടും വലിയ കുട്ടികളായി
-മിനോരു പ്രൈമറി സ്കൂളില്‍ ആണിപ്പോള്‍ -അതുശരി
-നിനക്കെത്ര വയസ്സായി, ഇസാമൂ? -എത്ര വയസ്സായി?
എത്ര?
കുളിമുറി റെഡിയായി
-ഒന്ന് കുളിക്കുന്നോ അച്ഛാ? - ശരി...
-അമ്മയ്ക്ക് വസ്ത്രം മാറണ്ടേ? - നേരിയ ഒരു കിമോണ തരാം ...
നന്ദി, ഫുമിക്കോ
ഞാന്‍ കുളിച്ചു വരാം
ഞാന്‍ പിടിക്കാം
ഇത് വഴി
ഒസാക്കയില്‍ കീസോ വന്നിരുന്നോ?
ഉവ്വ്, ഞാന്‍ അവനൊരു കമ്പിയടിച്ചിരുന്നു അവന്‍ വന്ന് ഞങ്ങളെ കണ്ടു
- അവന് സുഖമാണോ? - അതെ
അവന്‍ നിനക്കൊരു സമ്മാനം തന്നയച്ചിട്ടുണ്ട്
അതൊക്കെ പിന്നെ തന്നാല്‍ മതിയമ്മേ
-അച്ഛന്‍ തോര്‍ത്തുമുണ്ട് കൊണ്ടുവന്നിട്ടുണ്ടോ? - ഉണ്ട്, ഉണ്ട്
ആവശ്യത്തിനു സമയം എടുത്തോളൂ
-എന്താ ഭക്ഷണം ഉണ്ടാക്കേണ്ടത്? - എനിക്കറിയില്ല ...
-ഹേയ്,ചേട്ടാ? - എന്തേ?
അത്താഴത്തിന് ഇറച്ചിയായാലോ?
അതുമതി
കുറച്ചു സാഷിമിയായാലോ?
ഇറച്ചി മാത്രം മതി
പണി പാടുണ്ട്
-ഹലോ? - നോറിക്കോ എത്തി. വാ, വാ!
-സ്വാഗതം -ഞാന്‍ വളരെ വൈകി!
-നീ ടോക്യോ സ്റ്റേഷനില്‍ പോയോ? -ഞാനെത്തിയപ്പോഴേക്കും അവര്‍ പോയി
നന്ദി
-വാ, വാ - സ്വാഗതം
-ക്ഷമിക്കണം,ഞാന്‍ ഏറെ വൈകി -അവര്‍ മുകളിലാണ്
ശരി, ഞാന്‍ ചെന്നൊന്നു കണ്ടു വരാം
രണ്ടു പേര്‍ക്കും സ്വാഗതം
-കുറെയായി കണ്ടിട്ട്, നോറിക്കോ -കാണാന്‍ സാധിച്ചതില്‍ സന്തോഷം
നീ വളരെ തിരക്കിലാണോ?
അങ്ങനെയല്ല , പണി തീര്‍ന്നപ്പോഴേക്കും വളരെ വൈകി
ഓ, നീ ഓടിപാഞ്ഞു വരേണ്ടിയിരുന്നില്ല നമുക്ക് നാളെയും കാണാമായിരുന്നല്ലോ
പഴയ കമ്പനിയില്‍ തന്നെയാണോ ഇപ്പോഴും?
-തനിച്ച് ,വളരെ ബുദ്ധിമുട്ടായിരിക്കും,നിനക്ക് - അങ്ങനെയൊന്നും ഇല്ല
-അച്ഛാ , കുളിമുറി തയ്യാറായി! -ഇതാ വന്നു!
-ഞാനത് ചെയ്യാം അമ്മേ - നന്ദി
ടോക്യോയിലെത്തി എന്നത് സ്വപ്നം പോലെ തോന്നുന്നു
ഞാന്‍ എന്നും വിചാരിച്ചത് ടോക്യോ വളരെ വിദൂരത്തെന്നാണ് ...
...ഞങ്ങള്‍ ഇന്നലെ ഒനോമിച്ചിയിലായിരുന്നു ...പക്ഷെ ഇപ്പൊ നിങ്ങള്‍ക്കൊപ്പം ..
ഈ പുരോഗതി കാണാന്‍ ആയുസ്സുണ്ടായത് തന്നെ മഹാഭാഗ്യം
പക്ഷെ നിങ്ങള്‍ രണ്ടു പേര്‍ക്കും ഒരു മാറ്റവുമില്ല
ഞങ്ങള്‍ക്കെന്തു മാറ്റം ? ഞങ്ങളൊക്കെ വെറും പഴഞ്ചന്മാരായില്ലേ?
അമ്മേ?
നിങ്ങള്‍ രണ്ടു പേരും എന്താ സംസാരിക്കുന്നത്? നമുക്ക് താഴെ പോകാം
അമ്മക്ക് നീളം കൂടിയിട്ടുണ്ട്
അതെങ്ങിനയാ?
ശരിക്കും. ഭാരവും കൂടി
ഞാന്‍ ചെറുതായിരുന്നപ്പോള്‍, അമ്മ വളരെ തടിച്ചിട്ടായിരുന്നു...
...എന്റെ കൂട്ടുകാരുടെ ഇടയില്‍ എനിക്ക് വലിയ നാണക്കേടു തോന്നുമായിരുന്നു
-ഒരിക്കല്‍, അമ്മ ഇരുന്നപ്പോള്‍ സ്കൂളിലെ ഒരു കസേര തകര്‍ന്നു - കള്ളം പറയാതെ!
ആ കസേര നേരത്തെ പൊളിഞ്ഞതായിരുന്നു
-ഇപ്പോഴും അങ്ങിനെ വിശ്വസിക്കുന്നു? -പിന്നെ!
ഒക്കെ ശരി, താഴെ പോകാം.
- ഇത് ഞാനെടുക്കട്ടെ, ചേച്ചി? - ആകട്ടെ
-ഇതോ? -അതവിടെ വെച്ചേക്കൂ
ഇപ്പോ കുറച്ചു തണുത്തു
-ഒനോമിച്ചിയില്‍ നല്ല ചൂടായിരിക്കും - പിന്നെ
അമ്മേ നമ്മുടെ ഓക്കോ എങ്ങിനിരിക്കുന്നു?
അവള്‍ ഒരു ഭാഗ്യം കേട്ട നേരത്തായിരിക്കണം ജനിച്ചത്‌
അവള്‍ വിധവയായപ്പോള്‍, വീണ്ടും വിവാഹം കഴിച്ചു,കഴിഞ്ഞ വസന്തകാലത്ത് ...
...കുട്ടിയേയും കൊണ്ട് കുറാഷികിയില്‍ പോയി
പക്ഷെ ഇപ്പോള്‍ കേള്‍ക്കുന്നത് പാവത്തിനവിടെയും വലിയ പ്രശ്നമാണെന്നാണ്
അതെയോ?
ആ കൌണ്‍സില്‍ ജീവനക്കാരന്റെ പേരെന്തായിരുന്നു?
ഓ, മിഹാഷി, അല്ലേ? അയാള്‍ മരിച്ചു പോയി
- കുറെയായി, അല്ലേ? - അതെ
നീ ഹട്ടോരിയെ ഓര്‍ക്കുന്നില്ലേ?
പട്ടാളത്തിലുണ്ടായിരുന്നയാള്‍?
ഞാനോര്‍ക്കുന്നു
-അവന്‍ ടോക്യോയിലുണ്ടിപ്പോള്‍ -അതയോ?
-അവനെ പോയൊന്നു കാണണമെന്നുണ്ട് - അയാള്‍ എവിടെയാ?
ടയിറ്റോ ജില്ലയിലെവിടെയോ ആണ്. അവന്റെ മേല്‍വിലാസം കൈയിലുണ്ട്
ശരി ...
എല്ലാം ശരിയാക്കി വെച്ചോ? വളരെ നന്ദി
നോറിക്കോ, കീസോ നിനക്കായി തന്നയച്ച സമ്മാനം ഇതാ
ഓ, നന്ദി
നന്ദി
-ഓ,ക്ഷമിക്കണം, മുത്തശ്ശി... - സാരമില്ല, ഫുമിക്കോ
നിങ്ങള്‍ നാളെ പുറത്ത് പോവില്ലേ?
ഞായറാഴ്ചയല്ലേ, സ്ഥലമൊക്കെ ഒന്ന് ചുറ്റി കാണിക്കണം
-ശരി.നമുക്ക് പോയാലോ, നോറിക്കോ? -നമുക്കൊന്നിച്ച്‌ പോകാം
-നന്ദി - നന്ദി
-വന്നതിന് നന്ദി -അത്താഴത്തിനു നന്ദി,ചേട്ടാ
-വളരെ വൈകി, സോറി - അച്ഛാ, വേഗം തന്നെ വീണ്ടും കാണാം
-നന്ദി - നന്ദി
വന്നതിനു നന്ദി
അച്ഛന് ക്ഷീണം കാണും
അമ്മയ്ക്ക് കിടക്കാറായില്ലേ?
നമുക്ക് കിടക്കാം?
-അപ്പൊ, ശുഭരാത്രി -ശുഭരാത്രി
ഞാന്‍ കുറച്ചു വെള്ളം കൊണ്ടുവെക്കാം
-നിങ്ങള്‍ ക്ഷീണിച്ചു കാണണം - ഇല്ല, ശരിക്കും
അവരൊക്കെ നന്നായിരിക്കുന്നു, സന്തോഷം
നമ്മള്‍ ഒടുവില്‍ ഇവിടെയെത്തി
ഇത് ടോക്യോവിന്റെ ഏതു ഭാഗമാണ്?
-പട്ടണപ്രാന്തം -എന്ന്‍ തോന്നുന്നു
സ്റ്റേഷനില്‍ നിന്നും നല്ല ദൂരമുണ്ട്
ഞാന്‍ വിചാരിച്ചത് ഇവരൊക്കെ പട്ടണ മദ്ധ്യത്തില്‍ ആയിരിക്കും താമസമെന്നാണ്
അതെയോ - അതെ
കൊയിച്ചിക്ക് പട്ടണമധ്യത്തിലേക്ക് മാറണമെന്നുണ്ട്
പക്ഷെ അതൊന്നും എളുപ്പമല്ല
ഉറാര ബ്യുട്ടി സലൂണ്‍
നിങ്ങളുടെ അമ്മയും അച്ഛനും എത്ര ദിവസം ഇവിടെ ഉണ്ടാകും ?
നാലോ അഞ്ചോ ദിവസം കാണും
-ഞാന്‍ പോയി അവരെ കാണണോ? - വേണ്ടെന്നേ, അവരിങ്ങോട്ട് വരും
ഞാന്‍ അവരെ എന്തെങ്കിലും പരിപാടിക്ക് കൊണ്ടുപോകാം
നിങ്ങള്‍ അവരെയോര്‍ത്ത് ബുദ്ധിമുട്ടേണ്ട
ഈ ബീന്‍സ്‌ ,നല്ല രുചിയായിട്ടുണ്ട്
എന്താ ഇന്നത്തെ അവരുടെ പ്ലാന്‍?
അത് മുഴുവനും തിന്നു തീര്‍ക്കാതെ
ചേട്ടന്‍ അവരെ കാഴ്ചകള്‍ കാണിക്കാന്‍ കൊണ്ടുപോകും
അപ്പോ, എനിക്കൊന്നും ചെയ്യാനില്ല
കീയോ, വന്ന് ഭക്ഷണം കഴിക്ക്
മുത്തച്ഛനും മുത്തശ്ശിയും ഉള്ളപ്പോള്‍ നല്ല കുട്ടികളെപ്പോലെ പെരുമാറണം
-കേട്ടോടാ? - കേട്ടു
ഇരിക്ക്
- എത്ര സമയം എടുക്കും? - അവരിപ്പോ റെഡിയാവും
മുകളില്‍ ചെന്ന് അവര്‍ റെഡിയായോന്നു ചോദിക്ക്
-റെഡിയായോ? -റെഡി
-നിങ്ങളെ കാത്തുനിര്‍ത്തിയതില്‍ ക്ഷമിക്ക് -എങ്കില്‍ പോകാം
അവര്‍ വരുന്നുണ്ട്
ഉച്ച ഭക്ഷണം എവിടുന്നാ?
നമുക്ക് ഏതെങ്കിലും ഡിപ്പാര്‍ട്ട്മെന്റ് സ്റ്റോറിലുള്ള റസ്റ്റോറെന്റില്‍ ചെന്ന് കഴിക്കാം
- കുട്ടികള്‍ക്ക് അത് വലിയ ഇഷ്ടമാകും - നല്ലത്
-ഇസാമുവിന് അവിടുത്തെ ഉച്ചഭക്ഷണം കിട്ടിയാല്‍ മറ്റൊന്നും വേണ്ട - അത് ശരി
ക്ഷമിക്കണം ...
-എങ്ങിനെയുണ്ടവന്? -ഒട്ടും മെച്ചപ്പെട്ടിട്ടില്ല
- എന്തെങ്കിലും കഴിച്ചോ? - തണുത്ത പാനീയം മാത്രം
- പനി കുറവുണ്ടോ? -ഇപ്പോഴും 102 ല്‍ തന്നെ നില്‍ക്കുന്നു
അങ്ങിനെയോ. എങ്കില്‍ ഞാന്‍ വന്ന്‍ നോക്കാം
നന്ദി, നിങ്ങളുടെ ദിവസം നശിപ്പിച്ചതില്‍ മാപ്പ്
സിറിഞ്ച് സ്റ്റെറിലൈസ് ചെയ്തിട്ടുണ്ടോ? എനിക്കൊരു രോഗിയെ സന്ദര്‍ശിക്കണം
ശരിക്കും?
അച്ഛാ, എന്നോടു ക്ഷമിക്കണം എനിക്കൊരു രോഗിയെ കാണണം
-അത് ശരി - സോറി
-അതൊന്നും കുഴപ്പമില്ല -കുറച്ചു സമയം എടുത്തേക്കും
അത് കുഴപ്പമില്ല
-വന്നിട്ട് കാണാം - സൂക്ഷിച്ചു പോ
-ഇനിയുമായില്ലേ? -ഇല്ല...
-ഞാന്‍ വൈകും - നിങ്ങളുടെ അച്ഛനും അമ്മയും എന്തുചെയ്യും?
ഞാന്‍ അവരെ കൊണ്ടുപോകട്ടെ?
വീട്ടില്‍ ആളില്ലാതെ ശരിയാവില്ല. നമുക്ക് അടുത്ത ഞായറാഴ്ച പോകാം
ശരി, പോയി വാ
-അച്ഛന്‍ എങ്ങോട്ടാ? - ഒരു രോഗിയെ കാണാന്‍
എനിക്ക് നല്ല വിഷമം ഉണ്ട്
അതൊന്നും സാരമില്ലെന്നെ. തിരക്കുള്ള ഡോക്ടര്‍ നല്ല ഡോക്ടറായിരിക്കും
അദ്ദേഹം വളരെ ആത്മാര്‍ത്ഥത ഉള്ളയാളാണ്
നമ്മള്‍ പോകുന്നില്ലേ അമ്മേ,ഇതൊന്നും ശരിയല്ല!
എന്താ ചെയ്ക. ഒരു രോഗിക്ക് അദ്ദേഹത്തെ വേണം
ശരിയല്ല!
-നമുക്ക് മറ്റൊരിക്കല്‍ പോകാം - ഒട്ടും ശരിയായില്ല!
മിനൊരു, എന്തായിത്!
-നിങ്ങള്‍ കള്ളം പറഞ്ഞു! - പോടാ അവിടുന്ന്!
-ഇവിടെ വാ -ഞാനില്ല!
- ഭയങ്കര കുരുത്തക്കേടാണ് രണ്ടിനും - ആണ്‍ കുട്ടികള്‍ക്ക് കുറച്ചു കുരുത്തക്കേടൊക്കെ വേണം
പറഞ്ഞാല്‍ തിരിയില്ലേ നിങ്ങള്‍ക്ക്
ഇതൊന്നും ഒട്ടും ശരിയല്ല!
പിന്നീട് പോകാമെന്നെ
എപ്പോഴും "പിന്നീട് പോകാം". ഒരിക്കലും നമ്മള്‍ പോകില്ല!
അച്ഛന് ഒഴിവാക്കാന്‍ പറ്റാത്തത് കൊണ്ടല്ലേ പോയത്
-അത് പതിവല്ലേ! - മതി, ധിക്കാരം
-ഇതൊന്നും ശരിയല്ല! -ശരിയേയല്ല!
-ശരിയല്ല! -എന്തായിത് ? നീ തല്ല് വാങ്ങിക്കും
-മിണ്ടാതിരി, അല്ലെങ്കില്‍ ഞാന്‍ അച്ഛനോട് പറയും - പോയി പറ!
- നീ പറഞ്ഞതോര്‍ത്തോ,ഞാന്‍ പറയും! - എനിക്കൊരു ചുക്കുമില്ല!
-എന്താ പ്രശ്നം? - ഓ, ഒന്നുമില്ല...
ഇസാമു, വാടാ, നമുക്ക് ഒന്ന്‍ നടന്ന്‍ വരാം
- മിനൊരു, നീയും വാ മോനെ - മിനൊരു.....
- വാ, പോകാം - ഇസാമു,നന്നായിരിക്കും മുത്തശ്ശിയോടൊപ്പം
നമുക്ക് പോകാം
മിനൊരു, നീ വരുന്നില്ലെന്നുറപ്പാണോ?
നന്ദി
മിനൊരു, പോ മോനെ
-ഞാനെങ്ങോട്ടും ഇല്ല! -നിന്റെ ഇഷ്ടം പോലെ ചെയ്യ്‌
പിന്നെ കാണാം
ഇതാ
നന്ദി
-എന്താ മിനൊരുവിന്? - അവനു ഭയങ്കര വാശിയാണ്
അവന്റെ അച്ഛനും അങ്ങിനെയായിരുന്നു
കൊയിച്ചിക്ക് എന്നും അവന്റെതായ ഇഷ്ടങ്ങള്‍ ഉണ്ടായിരുന്നു
നിങ്ങള്‍ ഇവിടെയുള്ളപ്പോള്‍ അദ്ദേഹത്തിന് പുറത്തു പോകേണ്ടിവന്നത്‌ വലിയ കുറവായിപ്പോയി
ഓ, അതിനെന്താ, ഞങ്ങള്‍ക്ക് കുഴപ്പമൊന്നുമില്ല
നമുക്ക് അടുത്ത ഞായറാഴ്ച പോകാം
നന്ദി
കുറച്ചു ദിവസം ഇവിടെ നിന്നതിനു ശേഷം ഞങ്ങള്‍ ഷിഗെയുടടുത്ത് ചെല്ലും
അതാ അവരവിടെ
ഇസാമു,വലുതാകുമ്പോള്‍ നിനക്കാരാകാനാ ഇഷ്ടം?
നിന്റെ അച്ഛനെപ്പോലെ നിനക്ക് ഡോക്ടറാകണോ?
നീ ഡോക്ടരാകുമ്പോഴേക്കും ഞാന്‍ എവിടെയായിരിക്കും?
തിരികെ സ്വാഗതം
ഹെലോ
- നിങ്ങള്‍ക്കൊരു കാള്‍ ഉണ്ടായിരുന്നു - ആരുടെ?
- എനോമോട്ടോ ആ ബിസിനസുമായി ബന്ധപ്പെട്ട് -അതൊക്കെ കുഴഞ്ഞു മറിഞ്ഞു കിടക്കയാ
-നിന്റെ ആള്‍ക്കാരൊക്കെ എവിടെ? - അവര്‍ മുകളിലുണ്ട്
അസാകുസയില്‍ നിന്ന് ഞാന്‍ കുറച്ചു പലഹാരങ്ങള്‍ വാങ്ങി
കഴിച്ചു നോക്ക് , നല്ല രുചി
ഇതൊക്കെ വിലപിടിച്ചതല്ലേ. അവരിതൊന്നും പ്രതീക്ഷിക്കില്ല
നല്ലത് ,അല്ലേടി ?
അതെ, പക്ഷെ ഇതൊക്കെ അധികചെലവാ
അരിയുണ്ട മതിയായിരുന്നു
അത് ഇന്നലെ കൊടുത്തില്ലേ
കൊടുത്തു, അവര്‍ക്കത്‌ വലിയ ഇഷ്ടമാ
നിങ്ങള്‍ അവരെ നാളെ പുറത്ത് കൊണ്ടുപോകുമോ?
നാളെയോ? എനിക്ക് പറ്റില്ലെടി
-എനിക്ക് കുറച്ചു കക്ഷികളില്‍ നിന്നും പൈസ പിരിച്ചെടുക്കാനുണ്ട് - അതയോ?
ഞാന്‍ വിചാരിച്ചത് ഏട്ടന്‍ അവരെ എങ്ങോട്ടെങ്കിലും കൊണ്ടുപോകുമെന്നാണ്
-അവരെ ഒരു സിനുമക്ക് കൊണ്ടുപോയാലോ? -എന്താ ഉള്ളത്?
- വൈകുന്നേരങ്ങളില്‍ ധാരാളം ഉണ്ട് - അങ്ങിനെയെങ്കില്‍ അവരെ കൊണ്ടുപോ
അവര്‍ ടോക്യോ നഗരം കണ്ടിട്ടില്ല
അവരെ പുറത്ത് കൊണ്ടുപോകാന്‍ സാധിക്കാത്തത് വലിയ നാണക്കേടു തന്നെ
എനിക്ക് മനസ്സിലായി, പക്ഷെ ആര്‍ക്കാ ഇതിനൊക്കെ സമയം?
-തിരക്കിലാണെന്ന് തോന്നുന്നു - ഓ, നിങ്ങള്‍ വന്നോ
-ഇതാ - ഓ, നന്ദി
- എന്തൊരു പണിയാ ഈ ചെയ്യുന്നത്! - അതൊന്നും കുഴപ്പമില്ല
-അച്ഛനെവിടെ? - മുകളില്‍ തുണി ഉണക്കുന്നു
അതു ശരി. നമുക്ക് ബാത്ത് ഹൌസിലേക്ക് പോകാം
അച്ഛാ, അച്ഛാ!
നമുക്ക് ബാത്ത് ഹൌസിലേക്ക് പോകാം
വീട്ടിലേക്ക് സ്വാഗതം
നമുക്ക് ബാത്ത് ഹൌസിലേക്ക് പോകാം
-തിരിച്ചു വരുമ്പോള്‍ നമുക്ക് ഐസ് ക്രീം വാങ്ങിക്കാം -ഓ, നന്ദി
ശരി, നമുക്ക് പോകാം
- ഞങ്ങള്‍ ബാത്ത് ഹൌസിലേക്ക് പോകുന്നു - ശരി
-പിന്നെ കാണാം - ബൈ
പിന്നെ കാണാം
അമ്മേ, എന്റെ പഴയ ചെരുപ്പ് ഇട്ടോളൂ
അതയോ, നന്ദി
ഇതിലെ
ഹലോ? ഇത് യോണിയാമ & കമ്പനിയാണോ?
നോറിക്കോ ഹിരായാമയെ ഒന്ന് കിട്ടുമോ? നന്ദി
ഓ, നോറിക്കോ?ഇത് ഞാനാണ്
അങ്ങിനെ പറയാതെ
കേള്‍ക്ക് , എനിക്കൊരു സഹായം വേണം
ഒരു ദിവസം ഞങ്ങള്‍ക്ക് വേണ്ടി ചെലവഴിക്കാമോ?
അച്ഛനും അമ്മയും ഇതുവരെ ടോക്യോയില്‍ കാഴ്ച കാണാന്‍ കറങ്ങിയിട്ടില്ല
നാളെ അവരെ കൊണ്ടുപോകാന്‍ നിനക്കാകുമോ എന്ന് ഞാന്‍ വിചാരിക്കുകയായിരുന്നു
എനിക്കറിയാം, ഞാനാണതു ചെയ്യേണ്ടത്, പക്ഷെ കടയിലെ മുടിഞ്ഞ തിരക്ക് കാരണം ..
എനിക്കറിയാം
അതയോ, ശരിക്കും?
-നന്ദി അതൊന്നുമല്ല
ഒരു നിമിഷം നില്‍ക്ക് , എനിക്ക് ചോദിക്കണം
- ക്ഷമിക്ക്, പെട്ടെന്ന്‍ ഇങ്ങിനെ ചോദിക്കുമ്പോള്‍ ... - എന്താ?
-നാളെ എനിക്കൊരു അവധി തരാമോ സര്‍? - ശരി
-നന്ദി - ആ അലുമിനിയം കോണ്ട്രാക്റ്റ് എന്തായി?
അത് ഞാന്‍ ഇന്ന് തന്നെ തീര്‍ക്കും
ഹെലോ, താമസിച്ചതില്‍ മാപ്പ്
ഞാന്‍ കാലത്ത് 9:00 മണിക്കെത്താം
പ്രശ്നമില്ല
എന്റെ ആശംസകള്‍ അച്ഛനെയും അമ്മയെയും അറിയിക്കൂ
അപ്പൊ നാളെ കാണാം
ബഹുമാന്യരെ ടോക്യോ നഗരത്തിലേക്ക് സ്വാഗതം
ഈ മഹത്തായ നഗരത്തിന്റെ ചരിത്രത്തിലൂടെ നമുക്കൊരു ഓട്ടപ്രദക്ഷിണം നടത്താം
വലതു വശത്ത് രാജ കൊട്ടാരം,നേരത്തെ ഇത് ചിയോട കൊട്ടാരം
500 വര്‍ഷം മുമ്പ് ഡോഗന്‍ ഓട്ട പണികഴിപ്പിച്ചത് ..
...പച്ച പൈന്‍ മരങ്ങളുടെ സ്വഛ്ന്തതയില്‍ നിലയുറപ്പിച്ച കോട്ട കൊത്തളങ്ങള്‍ ...
..ആധുനിക ടോക്യോവിന്റെ ഓട്ടപ്പാച്ചിലുമായുണ്ടാക്കുന്ന അന്തരം ബഹുവിചിത്രം തന്നെ
- കൊയിച്ചിയുടെ വീട് ആ ദിശയില്‍ ആണ് - അത് ശരി ...
-ഷിഗെയുടെ വീടോ? -അത് ആ വഴിയിലാണെന്ന് തോന്നുന്നു
-നിന്റെതോ? -എന്റേത് ആ ദിശയില്‍
-ആ വഴിക്ക് - അതു ശരി
നമുക്ക് എന്റെ വീട് വഴി മടങ്ങാം
ആരാ അത് ?
-ഇത് ഞാനാണ് -ഇന്ന് വളരെ നേരത്തെയാണല്ലോ
-മിക്കോ ഉറക്കമാണോ? -അവള്‍ ഇപ്പൊ ഒന്നടങ്ങിയിട്ടെയുള്ളൂ
-സേക്ക് (അരി വാറ്റിയ ചാരായം)ഉണ്ടോ കുറച്ച് ? -സേക്കോ?
-എന്റെ ഭര്‍ത്താവിന്റെ അച്ചനുമമ്മയും വന്നിട്ടുണ്ട് -കുറച്ചു കാണണം
- ഇവിടെ ഇത്രയേ ഉള്ളൂ, മതിയാകുമോ? - ധാരാളം, നന്ദി
അവന്‍ ഈ ഫോട്ടോ എവിടുന്നായിരിക്കും എടുത്തിരിക്കുക?
കമാകുരയില്‍ വെച്ച് .ഒരു സുഹൃത്ത് എടുത്തതാ
-അത് ശരി - എപ്പോഴായിരുന്നു അത്?
- നിര്‍ബന്ധിത സൈനിക സേവനത്തിനു ഒരു വര്‍ഷം മുമ്പ് - അതയോ ...
അതവന്റെ സ്ഥിരം പോസാണ്
തല ഒരു വശത്തേക്ക് ചെരിച്ച്
എപ്പോഴും അവന്‍ അങ്ങിനെയാ നില്‍ക്കുക
-എന്തേ? - ഒരു ഫ്ലാസ്ക് തരാമോ?
ഓ, ശരി
പോകല്ലേ, ഇതും കൂടി വേണോ? നല്ല രുചിയുള്ളതാ
നന്ദി
ബുദ്ധിമുട്ടിച്ചതില്‍ മാപ്പ്
നോറിക്കോ,നീ വെറുതെ ബുദ്ധിമുട്ടേണ്ട
അയ്യോ, എന്ത് ബുദ്ധിമുട്ട് ?
നിനക്ക് നന്ദി,ഈ ദിവസത്തിന്
അങ്ങിനെ പറയല്ലേ, നിങ്ങള്‍ രണ്ടു പേരും നന്നായി ക്ഷീണിച്ചിരിക്കും.
ഇല്ല, ഏതൊക്കെ സ്ഥലങ്ങളാ ഇന്ന് കണ്ടത്, നന്ദി,നിനക്ക്
ഞങ്ങള്‍ക്ക് വേണ്ടി ഒരു മുഴുദിനം നീ തുലച്ചു സോറി
അങ്ങിനെയൊന്നും പറയല്ലേ
- നിനക്ക് അപ്പീസില്‍ തിരക്ക് കാണില്ലേ - അങ്ങിനെ വലിയ തിരക്കൊന്നും ഇല്ല
ഞങ്ങളുടേത് ഒരു ചെറു കമ്പനിയാണ് ,വലിയ തിരക്കൊന്നുമില്ല അതുകൊണ്ട് ഇടക്ക് ലീവൊക്കെ എടുക്കാം
അത് ഞങ്ങളുടെ ഭാഗ്യം
പ്ലീസ് ...
ശരി ...
വെറും വയറ്റിലാണ് ...
നല്ല സാധനം
ഒരു തുള്ളി സേക്ക് കഴിക്കുന്നോ,അച്ഛാ?
ഓ, ആകട്ടെ, പണ്ട് കുറെ കഴിച്ചതാ
വീട്ടില്‍ അത് തീര്‍ന്നാല്‍ ...
...ഏതു പാതിരാത്രിയിലും അത് വാങ്ങാന്‍ ഓടിപ്പോകും,
ഓരോ തവണ മകന്‍ ജനിക്കുമ്പോഴും...
...അദ്ദേഹം ഒരു കുടിയനാവല്ലേ എന്ന് ഞാന്‍ പ്രാര്‍ത്ഥിക്കും
ഷോജി കുടിക്കുമായിരുന്നോ?
-കുടിക്കുമായിരുന്നു, തീര്‍ച്ചയായും - അതെയോ?
പലപ്പോഴും, പണി കഴിഞ്ഞ് കുടിക്കാന്‍ പോയാല്‍ ...
...തിരിച്ച് സുഹൃത്തുക്കളേയും കൂട്ടി വരും, അവരുടെ അവസാനത്തെ വണ്ടി പോയെന്നും പറഞ്ഞ്
-ശരിക്കും? - അപ്പോ എനിക്കുണ്ടായ അതേ ബുദ്ധിമുട്ട് നിനക്കും ഉണ്ടായിരുന്നു
അതെ, പക്ഷെ ഇപ്പോ അതൊക്കെ മധുരമായ ഓര്‍മ്മകള്‍ ആണ്
എത്ര വാസ്തവം
പാവം ഷോജി, വളരെ വിദൂരതയില്‍ ജീവിച്ചു ...
...അവന്‍ എവിടെയോ ജീവിച്ചിരിക്കുന്നു എന്നാണ് എന്റെ തോന്നല്‍
അച്ഛന്‍ എപ്പോഴും പറയും വിഡ്ഢിത്തം പറയാതിരിക്കാന്‍
അവന്‍ മരിച്ചിരിക്കും.യുദ്ധം അവസാനിച്ചിട്ട്‌ എട്ടു വര്‍ഷമാകുന്നു
എനിക്കറിയാം, എങ്കിലും ...
അവന്‍ ചെറുപ്പത്തില്‍ സ്ഥിരോത്സാഹി ആയിരുന്നു
അവന്‍ നിന്നെ ശരിക്കും ബുദ്ധിമുട്ടിച്ചിട്ടുണ്ടാകണം
ഇല്ല,ശരിക്കും ...
പിന്നെ, പാവം, മരണപ്പെട്ടു
ഇതാ വന്നു.
-വൈകിയതിന് ക്ഷമ - നന്ദി
കൂടുതലൊന്നും ഇല്ല,എങ്കിലും ...
-കഴിക്കമ്മേ - നന്ദി
- കഴിക്ക് - നന്ന്, നിനക്ക് വളരെ നന്ദി
-അവര്‍ വൈകിയല്ലോ - അവരിപ്പോള്‍ എത്തും
അവര്‍ ടോക്യോയില്‍ എത്ര നാള്‍ താമസിക്കാനാ ഉദ്ദേശം?
-അവര്‍ നിന്നോടൊന്നും പറഞ്ഞില്ലേ? -ഇല്ല ...
ഏട്ടാ,കേള്‍ക്ക് ...
...ഞാന്‍ വിചാരിക്കുകയായിരുന്നു,ഒരു 3,000 യെന്‍ ചെലവിടാന്‍ പറ്റുമോ?
-എന്തിന്? -ഞാനും അത്രതന്നെ എടുക്കും
2,000 യെന്‍ മതിയാവില്ല?
-ഇല്ല , 3,000 യെന്‍ തന്നെ വേണം - എന്തിനാ?
ഞാന്‍ വിചാരിക്കുകയായിരുന്നു, നമുക്കവരെ ഒരു ചൂടുറവയിലേക്ക് അയച്ചാലോ?
അവരെ കൊണ്ടുനടക്കാന്‍ നമുക്കിരുവര്‍ക്കും നേരമില്ല
എപ്പോഴും നോറിക്കോയെ ബുദ്ധിമുട്ടിക്കാനാവില്ല
-എന്ത് തോന്നുന്നു? -ആശയം മോശമെന്നു പറയാനാവില്ല ...
വലിയ വാടകയില്ലാത്ത, അട്ടാമിയിലെ ഒരു ഹോട്ടല്‍, എനിക്കറിയാം
- നന്നായിരിക്കും. നമുക്കവരെ അങ്ങോട്ടയക്കാം - അവര്‍ക്ക് സന്തോഷമാവും എന്നെനിക്കുറപ്പുണ്ട്
നന്ന് ...
ഞാന്‍ വേവലാതിപ്പെടുകയായിരുന്നു, അവരെ കൊണ്ടുനടക്കാനുള്ള ചെലവോര്‍ത്ത് , പക്ഷെ 3,000 യെന്‍ കുഴപ്പമില്ല
തീര്‍ച്ചയായും, അവരെ അട്ടാമിയിലേക്ക് അയക്കുന്നതായിരിക്കും ഏറ്റവും ചെലവു കുറഞ്ഞത്‌
പ്രിയനേ?
എന്തേ?
വൃദ്ധ ജനങ്ങളെ അട്ടാമി സ്പായിലേക്ക് അയക്കുന്നതിനെപറ്റി ഞങ്ങള്‍ ചര്‍ച്ചചെയ്യുകയായിരുന്നു
അത് ഉഗ്രന്‍ ആശയം തന്നെ
അവരെ ചുറ്റിനടന്നു കാണിക്കണം എന്ന് എനിക്കുണ്ട്, പക്ഷെ തിരക്കായിപ്പോയി
- അപ്പോള്‍ സമ്മതം? - തീര്‍ച്ചയായും, ഗംഭീര ആശയമാണത്
എങ്കില്‍ നമുക്കത് ചെയ്യാം
-നമുക്കിവിടെ അവര്‍ക്ക് വേണ്ടി ഒന്നും ചെയ്യാനാവില്ല - വളരെ ശരിയാ പറഞ്ഞത്
അട്ടാമി നല്ല ആശയം തന്നെ
ടോക്യോയില്‍ കുറ്റിയടിക്കുന്നതിന് പകരം...
...അവര്‍ക്ക് ചൂട് നീരുറവയില്‍ സ്നാനം ചെയ്യാം വിശ്രമിക്കാം
- അവര്‍ക്കത്‌ ഇഷ്ടമാവും അല്ലേ? - തീര്‍ച്ചയായും
അവര്‍ വളരെ വൈകിയല്ലോ
- ചിലപ്പോള്‍ അവര്‍ നോറിക്കോയുടെ വീട്ടില്‍ പോയി കാണും - ഓ, ശരിയാ
ഞാനിതുവരെ ഒരു ചൂടുറവയില്‍ പോയിട്ടില്ല
അവര്‍ക്കിതിനു വലിയ ചെലവായി കാണും
പക്ഷെ നല്ല സ്ഥലം, അല്ലേ?
നാളെ നമുക്ക് കാലത്തെഴുന്നേറ്റു കടല്‍ത്തീരത്തൂടെ നടക്കാം
നമുക്ക് പോകാം
ഇവിടുത്തെ കാഴ്ചകള്‍ ഗംഭീരമെന്നാ പറഞ്ഞു കേള്‍ക്കുന്നത്
- അത് തന്നെയാണ് ആ പരിചാരികയും പറഞ്ഞത് - അതെയോ?
കടല്‍ എത്ര ശാന്തമാ?
- കാത്തിരിക്കേണ്ടിവന്നതില്‍ ക്ഷമ - നൂഡില്‍സ് എത്തി
- എന്താ ബെറ്റ് ? - അതുണ്ടോ?
- കഷ്ടമായല്ലോ - മോശം പറയാനില്ല
-കളിക്ക് - ഞാനെടുക്കാം
-റെഡി! - റെഡി?
-നീ ഈ കളി വിട്ടോ? -വിട്ടു
ഞാന്‍ ഔട്ട്‌ ആയി
കഷ്ടം, എങ്ങിനെയുണ്ട്?വിഡ്ഢി
ഇപ്പോള്‍ 1632 ആയി
അവന്‍ തരിപ്പണമാക്കി!
ഭയങ്കര ഒച്ച
സമയം എത്രയായി എന്തോ?
ഈവനിംഗ്!
എന്താ പ്രശ്നം?
നിങ്ങള്‍ ഇന്നലെ ശരിക്കുറങ്ങിയില്ല,അല്ലേ?
പക്ഷെ നീ നന്നായി ഉറങ്ങി
ഞാനോ, ഒരു പോള കണ്ണടക്കാനായില്ല
അങ്ങിനെ നീ പറയുന്നു, പക്ഷെ നീ കൂര്‍ക്കം വലിച്ചുറങ്ങി
ശരിക്കും?
ഇത് ചെറുപ്പക്കാര്‍ക്കുള്ള സ്ഥലമാണ്
ശരിയാ
ഹേ, ആ നവ വധൂവരന്മാരെങ്ങിനെ? എന്തായിരുന്നു ബഹളം!
അവര്‍ ശരിക്കും മധുവിധു ആഘോഷിക്കാന്‍ വന്നതാണെന്ന് നീ കരുതുന്നുണ്ടോ?
അവന്‍ കാലത്ത് എഴുന്നേറ്റു, അവള്‍ കിടക്കയില്‍ കിടന്ന്‍ പുകക്കുന്നു
അവനൊരു പമ്പര വിഡ്ഢി
അവന്‍ അവളോടു പറയുന്നത് കേട്ടു, "നീ സര്‍വ്വസ്വവും എന്റേതാണ് ! ചെവി, കണ്ണ്‍ വായ ,എല്ലാം എന്റേത് !"
അവളേതാ ഇനം! ഏതൊക്കെ ആരുടെതെന്ന്‍ ആര്‍ക്കറിയാം
ക്യോക്കോ ഒറ്റക്കവിടെ ശരിക്കും കഷ്ടപ്പെടുന്നുണ്ടാവും
നമുക്ക് വീട്ടില്‍ പോയാലോ?
നിങ്ങള്‍ക്ക് ഗൃഹാതുരത്വം തോന്നി തുടങ്ങിയോ?
നിനാക്കാണു ഗൃഹാതരത്വം,അല്ലെന്നുണ്ടോ?
നമ്മള്‍ ടോക്യോ കണ്ടു, അട്ടാമി കണ്ടു
-നമുക്ക് വീട്ടില്‍ പോയാലോ? -നല്ലത്, നമുക്ക് പോയ്ക്കളയാം
എന്തേ പ്രശ്നം?
എനിക്കൊരു തലകറക്കം പോലെ. ഇപ്പൊ ശരിയായി
നിനക്ക് ഉറക്കം ശരിയായില്ല, അതുകൊണ്ടാവും. നമുക്ക് പോകാം
പുറകോട്ട് ചീകിയാലോ? നിങ്ങള്‍ക്കത് യോജിക്കും
അങ്ങിനെയാണോ?
നിങ്ങളുടെ കഴുത്ത് മനോഹരമാണ്
ഇടതു വശം നേരെയാക്കി കുറച്ചു മുടി വലത് വശത്ത് തൂക്കിയിടണം
- അടുത്ത തവണ അത് നോക്കാം - നിങ്ങള്‍ക്കത് നന്നായി ചേരും
കിയോ, വേറൊരു മാസിക താ. ഒരു തീപ്പെട്ടിയും
-സ്വാഗതം -ഞങ്ങള്‍ തിരിച്ചെത്തി
എന്തുപറ്റി? വേഗം വന്നതെന്തേ?
-ഗുഡ് ആഫ്ടര്‍നൂണ്‍ - എന്തേ കുറച്ചു കൂടി നിന്നില്ല?
-എന്ത് സംഭവിച്ചു? -പറ ...
ഗുഡ് ആഫ്ടര്‍നൂണ്‍
-ആരാ അത്? - ഗ്രാമത്തില്‍ നിന്നുമുള്ള ചില സുഹൃത്തുക്കള്‍
കിയോ, നീ ഇതൊന്നു നോക്ക്
എന്ത് പറ്റി? നിങ്ങള്‍ എന്തേ വേഗം വന്നത് ?
-അട്ടാമി എങ്ങിനെ? -നന്ന്, ഉഷ്ണനീരുറവ ഞങ്ങള്‍ക്കിഷ്ടായി
ഞങ്ങളുടെ മുറിയില്‍ നിന്നുള്ള കാഴ്ചയും മനോഹരമായിരുന്നു
എനിക്കറിയാം. അതൊരു പുതിയ ഹോട്ടലാണ് തിരക്കുണ്ടായിരുന്നോ?
ഉം. ...കുറച്ചു തിരക്കുണ്ടായിരുന്നു
-ഭക്ഷണം എങ്ങിനെ? - സാഷിമി, മുട്ട മസാല ...
അവരുടെ സാഷിമി വളരെ രുചികരമാണ്. കടല്‍തീരമല്ലേ,അതുകൊണ്ടാണ്
വലിയ ഓമ്ലെറ്റും കിട്ടും
എന്തേ നിങ്ങള്‍ വേഗം വരാന്‍? നിങ്ങള്‍ കുറച്ചുകൂടി വിശ്രമിക്കും എന്നാണ് ഞങ്ങള്‍ വിചാരിച്ചത്
രണ്ടോ മൂന്നോ ദിനമെങ്കിലും താമസിക്കും എന്നാണ് ഞങ്ങള്‍ വിചാരിച്ചത്
വീട്ടിലേക്ക് തിരികെ പോകാന്‍ നേരമായെന്നു ഞങ്ങള്‍ക്ക് തോന്നി
ഇത്ര പെട്ടെന്നൊ? നിങ്ങള്‍ ഇടക്കിടെയൊന്നും ടോക്യോയില്‍ വരില്ലല്ലോ
എങ്കിലും, ഞങ്ങള്‍ക്ക് പോണം
അവിടെ ക്യോക്കോ ഒറ്റക്കല്ലേ
അവള്‍ക്ക് കുഴപ്പമൊന്നുമുണ്ടാവില്ലമ്മേ. അവള്‍ കുട്ടിയൊന്നുമല്ലല്ലോ
അടുത്ത പ്രാവശ്യം നിങ്ങളെ കബുക്കി തിയറ്ററില്‍ കൊണ്ടുപോകണമെന്ന് എനിക്കുണ്ട്
ഞങ്ങള്‍ക്ക് വേണ്ടി വെറുതെ പണം ദുര്‍വ്യയം ചെയ്യുന്നത് എനിക്കിഷ്ടമല്ല
നിങ്ങള്‍ക്ക് സന്തോഷമാവണം എന്നേ എനിക്കുള്ളൂ
ഒരു പ്രശ്നമുള്ളത്, എന്റെ സഹപ്രവര്‍ത്തകരുടെ ഒരു യോഗം ഇന്ന് 7:00 മണിക്ക് ഇവടെ വെച്ചിട്ടുണ്ട്
ഓ, അവര്‍ കുറേപ്പേര്‍ കാണുമോ?
ഉണ്ടാവും, ഇക്കുറി എന്റെ ഊഴമാണ്
നമ്മള്‍ വന്നത് തെറ്റായ നേരത്തായിപ്പോയി
ഞാന്‍ നിങ്ങളോടത് പറയണമായിരുന്നു. അട്ടാമിയില്‍ നില്‍ക്കണമെന്നു പറഞ്ഞതതുകൊണ്ടായിരുന്നു
- ഡൈ റെഡിയായി - ശരി, ഞാന്‍ പോണൂ
നമ്മള്‍ എന്ത് ചെയ്യും?
എനിക്കറിയില്ല
കൊയിച്ചിയുടെ അടുത്തു ചെന്ന് അവരെ വീണ്ടും ബുദ്ധിമുട്ടിക്കാനാവില്ല
അതു ശരിയാ. നോറിക്കോയുടെ അടുത്തു പോയാലോ?
നമുക്ക് രണ്ടു പേര്‍ക്കും നില്‍ക്കാനുള്ള സ്ഥലം അവിടില്ല. നീ അവിടെ ചെല്ല് .
അപ്പൊ നിങ്ങളോ?
ഞാന്‍ ഹട്ടോരിയുടെ അടുത്ത് ചെല്ലാം . പറ്റുമെങ്കില്‍ ഇന്നവിടെ തങ്ങാം
എന്തായാലും, നമുക്ക് പോകാം
നമ്മള്‍ അവസാനം ഭവനരഹിതരായി
- നോറിക്കോ ഇപ്പൊ വീട്ടിലെത്തി കാണണം - എത്തിയിട്ടുണ്ടാകുമോ?
ചിലപ്പോള്‍ കുറച്ചു നേരത്തെ ആവും
ഹട്ടോരി കുടുംബത്തിലേക്ക് പോകുന്നെങ്കില്‍ ഇപ്പൊ തന്നെ പുറപ്പെടുന്നതാവും നന്ന്
ശരി, നമുക്ക് പോകാം
സ്ഥിരം പതിവ് തെറ്റിച്ചില്ല
ടോക്യോ വളരെ വിശാലം തന്നെ, അല്ലേ?
ശരിക്കും?
നമ്മള്‍ അന്യോന്യം വേര്‍പെട്ടുപോയാല്‍ പിന്നെ ഒരിക്കലും പരസ്പരം കണ്ടെത്തിയെന്നു വരില്ല
ഹട്ടോരി - പ്രൊഫഷണല്‍ സ്ക്രൈബ്
എത്രയായിരിരിക്കും നമ്മള്‍ തമ്മില്‍ കണ്ടിട്ട്?
17 ഓ 18 ഓ വര്‍ഷമായി കാണും
ശരിക്കും?
എങ്കിലും എല്ലാ പുതുവര്‍ഷത്തിലും നീയെനിക്ക് ഓരു കാര്‍ഡയച്ചു
പറയാതെ
ഒനോമിച്ചി ഒരുപാടു മാറിക്കാണും,അല്ലേ?
അതെ, ഭാഗ്യത്തിന് അവിടെ ബോംബിട്ടില്ല
നമ്മളൊക്കെ ജീവിച്ച പ്രദേശം ഒട്ടും മാറിയിട്ടില്ല
അങ്ങിനെയോ? എന്തൊരു സുന്ദരന്‍ സ്ഥലമായിരുന്നു
സെങ്കോ ക്ഷേത്രത്തില്‍ നിന്നുള്ള കാഴ്ച ഞങ്ങള്‍ എന്നും ആസ്വദിക്കുമായിരുന്നു
ചെറിപ്പഴത്തിന്റെ സീസണ്‍ ആയാല്‍ കിളിമീനിന്റെ വില നന്നേ കുറയുമായിരുന്നു
ടോക്യോയില്‍ വന്നശേഷം ഞങ്ങളത് കഴിച്ചിട്ടില്ല
അത് സത്യമാ
കേള്‍ക്ക് ...
മ് ,പിന്നെ
ചങ്ങാതിമാര്‍ വന്നാല്‍ പറയണം ഞാന്‍ പിന്‍ ബാള്‍ കളിക്കുന്നിടത്ത് ഉണ്ടെന്ന്‍
- പിന്നെ കാണാം - നന്ദി
മുകളിലെ മുറി അവന് വാടകയ്ക്ക് നല്കിയിരിക്കയാ. അവന്‍ എന്നും രാത്രി പുറത്ത് പോകും
അവന്‍ ഒരു നിയമവിദ്യാര്‍ഥിയാ, പക്ഷെ പഠിത്തം മാത്രം ഇല്ല
ശരിക്കും?
അവനെന്നും കാശുവെച്ചുള്ള പിന്‍ ബാള്‍ കളിയിലാ അവന്റെ അച്ഛനെ ഓര്‍ത്ത് എനിക്ക് സങ്കടം വരും
പറ ...
നമുക്കൊന്ന് പുറത്തിറങ്ങി സ്വല്‍പ്പം മദ്യപിച്ചാലോ പഴയ കാലത്തെ ഓര്‍മയ്ക്ക്?
എന്റെ പാചകം ഒട്ടും ഗുണമില്ല അതുകൊണ്ടതു ശരിയാവില്ല
അറിയിക്കാതെ വന്നതിനു മാപ്പ്
- നമ്മുടെ പഴയ പോലീസ് മേധാവിയെ ഓര്‍മ്മയില്ലേ? -നുമാത്ത?
-കക്ഷി ഇവിടെ അടുത്താണ് താമസം - അതെയോ, അവനെങ്ങിനെ?
നന്നായിരിക്കുന്നു. അവന്റെ മകന്‍ ഇവിടെ ഒരു പ്രസിദ്ധീകരണ സ്ഥാപനത്തിന്റെ മാനേജര്‍ ആണ്
-വളരെ നല്ലത് - നമ്മളൊന്ന് പോയി കണ്ടാലോ?
അത് ഗംഭീരമാവും
ഒരിക്കലും വിചാരിച്ചില്ല
- കുടിക്ക് - ഇപ്പൊ തന്നെ അധികമായി
പഴയകാല സ്മരണയ്ക്ക് ,കുടിക്കെടോ!
ഞാന്‍ കുറെക്കാലമായി ഒരു തുള്ളി കുടിച്ചിട്ട്
ഗവര്‍ണര്‍ നമ്മെ സന്ദര്‍ശിച്ചപ്പോള്‍ നീ എന്തൊരു കുടിയായിരുന്നു,ഓര്‍മ്മയുണ്ടോ ?
ടാകെമുറയില്‍ വെച്ചല്ലേ?
നീ നാല് കാലിലായി!
നമുക്ക് അന്ന് മദ്യം വിളമ്പിയ സുന്ദരി, ഗീഷയെ ഓര്‍ക്കുന്നില്ലേ?
- ഉമെക്കോ? -നിനക്കവളെ കണ്ട് ഹാലിളകി
ഗവര്‍ണര്‍ക്കും , നീ ശരിക്കും ഓര്‍ക്കുന്നുണ്ടെങ്കില്‍?
നിനക്കും, ബോധിച്ചു
യൌവ്വനം! മദ്യപിച്ചപ്പോഴൊക്കെ ഞാന്‍ സ്വയം നാണം കെട്ടു
അങ്ങിനെയൊന്നുമില്ല! മദ്യപാനം ആരോഗ്യത്തിന് ഗുണകരം
നീ ഭാഗ്യവാനെടോ, കുട്ടികളൊക്കെ നല്ല നിലക്കായി
അങ്ങിനെയൊന്നും പറയാറായില്ല
ഞാനെന്നും ആഗ്രഹിക്കും,എന്റെ ഒരു കുട്ടിയെങ്കിലും ജീവനോടെയിരുന്നെങ്കിലെന്നു
രണ്ടു പേരും യുദ്ധത്തില്‍ കുരുതികൊടുക്കപ്പെട്ടു
നിനക്കും ഒരാളെ നഷ്ടപ്പെട്ടില്ലേ?
ഉവ്വ്, എന്റെ രണ്ടാമത്തെ മകനെ
മതിയായി, എനിക്കീ യുദ്ധം
മക്കളെ നഷ്ടപ്പെടുകയെന്നാല്‍ വളരെ കഷ്ടമാണ് ...
അവരുടെ കൂടെ കഴിയുന്നത്‌ അത്ര സുഖകരമല്ലയെങ്കിലും ,
വല്ലാത്തൊരു വിഷമവൃത്തം തന്നെ
നമുക്ക് കുടിക്കാം
നമുക്ക് വിഷയം മാറ്റാം
- ചിയര്‍ അപ്പ്‌! - അതെ!
എനിക്കൊരു കിടപ്പുമുറികൂടി ഉണ്ടായിരുന്നെങ്കില്‍ നമുക്ക് പുലരും വരെ കുടിക്കാമായിരുന്നു
മിസ്സ്‌, കുറച്ചു കൂടി സേക്ക്!
വരൂ മിസ്സ്‌, ഞങ്ങള്‍ക്ക് കുറച്ചു കൂടി സേക്ക് ...
എന്തായാലും, നിങ്ങള്‍ വന്നതില്‍ വലിയ സന്തോഷം
ഞാന്‍ ഒരിക്കലും വിചാരിച്ചില്ല നിങ്ങളെ ഇവിടെ ടോക്യോയില്‍ കാണാന്‍ പറ്റുമെന്ന്
ഒകായ നൂഡില്‍സ്
ഇതാ കുറച്ചു ചൂട് സേക്ക്
ഒന്നെനിക്കും ഒഴിക്കെടോ?
നിങ്ങള്‍ക്ക് നല്ല പൂസായി
ഹിരായമ, അവളെ നോക്ക് , ആരെപ്പോലെയുണ്ട്?
- അതാ വീണ്ടും തുടങ്ങി! - നിനക്കൊന്നും തോന്നുന്നില്ലേ ?
ശരി, ആരെപ്പോലെ?
-അതെ, ശരിക്കും - ആരെ പോലെ?
- ആ ഗീഷ ഉമേക്കൊവിനെ പോലെ? -ഓ, ഇല്ല! അവള്‍ കുറച്ചുകൂടി തടിച്ചിട്ടാണ്
- ഇവള്‍ എന്റെ ഭാര്യയെപ്പോലുണ്ട് - ശരിയാ
പ്രത്യേകിച്ച് ഇവിടെ ...
നിങ്ങള്‍ക്കൊന്നും വീട്ടിപ്പോണ്ടേ? ഇപ്പൊ തന്നെ എത്രയാ വലിച്ചു കയറ്റിയത്
- ഇവര്‍ രണ്ടു പേരും ക്ഷിപ്രകോപികളാണു! - വലിയ ശല്യം ആയല്ലോ
എന്റെ ഭാര്യയും ഇത് തന്നെ പറയും
ഹേ, വന്ന് മദ്യം ഒഴിച്ച് താടി
കുറച്ചു കൂടി ആവാം
വേണ്ട, നന്ദി
എനിക്ക് തോന്നുന്നു, കൂട്ടത്തില്‍ ഏറ്റവും ഭാഗ്യവാന്‍ നീയാണെന്ന്
എന്തേ അങ്ങിനെ തോന്നാന്‍?
അഭിമാനിക്കാവുന്ന ആണ്മക്കള്‍, പെണ്മക്കള്‍....
നിന്റെ മക്കളെ പറ്റിയും നിനക്ക് അഭിമാനിക്കാമല്ലോ
പറ്റില്ല, എന്റെ മക്കളൊന്നും ഗുണം പിടിച്ചില്ല
അവനൊരു പെണ്‍കോന്തന്‍. ഞാന്‍ അവനൊരധികപറ്റാണ്
അവനോന്നുമായില്ല!
പക്ഷെ ഒരു സ്ഥാപനമേധാവി എന്നാല്‍ നല്ലൊരു സ്ഥാനമല്ലേ?
സ്ഥാപന മേധാവി, മണ്ണാങ്കട്ട!
അവനൊരു ആസിസ്ടന്റ്റ് സെക്ഷന്‍ ചീഫ് മാത്രമാണ്
എനിക്ക് ആകെ നിരാശയാണ് ,അതുകൊണ്ട് ഞാന്‍ അവന്റെ സ്ഥാനത്തെപറ്റി ആളുകളോട് വീമ്പു പറയുന്നു
അവനൊരു തികഞ്ഞ പരാജയമാണ്
എനിക്കങ്ങിനെ തോന്നുന്നില്ല
അവന്‍ എന്റെ ഏകമകനാ , അതുകൊണ്ട് ഞാന്‍ വടിയെടുത്തില്ല ,അവന്‍ നശിച്ചു
നീ നിന്റെ കുട്ടിയെ നന്നായി തന്നെ വളര്‍ത്തി
അവനൊരു ബിരുദമുണ്ട്, എല്ലാമുണ്ട് !
ഡോക്ടര്‍മാര്‍ക്കെല്ലാം ബിരുദമുണ്ട്
നമ്മള്‍ നമ്മുടെ കുട്ടികളില്‍ നിന്നും ഒരുപാട് പ്രതീക്ഷിക്കുന്നു
അവര്‍ക്കൊന്നും ഊര്ജ്വസ്വലത ഇല്ല
മോഹങ്ങളുമില്ല
ഞാന്‍ എന്റെ മകനോടിത് പറഞ്ഞു
അവന്‍ പറയുകയാ ടോക്യോയില്‍ ഒരുപാടു ആളുകള്‍ ഉള്ളതിനാല്‍ ...
...മുകളിലെക്കുയരുക വളരെ പ്രയാസകരമാണെന്ന്
എന്താ നിന്റെ അഭിപ്രായ? ഇന്നത്തെ ചെറുപ്പക്കാര്‍ക്കൊന്നും നട്ടെല്ലില്ല
അവര്‍ക്കൊന്നും ഒരുഷാറുമില്ല
ഞാന്‍ അവനെ ഇങ്ങനെയൊന്നുമല്ല വളര്‍ത്തിയത്‌!
നുമാറ്റ.......
എന്തേ, ഞാന്‍ പറഞ്ഞത് ശരിയല്ലേ?
- നിങ്ങള്‍ സംതൃപ്തനാണോ? - തീര്‍ച്ചയായും അല്ല, പക്ഷെ ...
കണ്ടോ? നീ പോലും സംതൃപ്തനല്ല
എനിക്ക് വലിയ വ്യസനമുണ്ട്
ഇനി ഒന്നും പ്രതീക്ഷിക്കാനില്ല
പക്ഷെ, നുമാറ്റോ, ടോക്യോയില്‍ വരും വരെ ...
...ഞാന്‍ വിചാരിച്ചത് എന്റെ മകന്‍ കുറേക്കൂടി മെച്ചപ്പെട്ട നിലയില്‍ ആയിരിക്കുമെന്നാണ്
പക്ഷെ അവനിവിടെ കേവലം ഒരു പ്രാദേശിക ഡോക്ടറാണ്
എനിക്കറിയാം നിന്റെ വിഷമം
ഞാനും നിരാശനാണ് ,നിന്റെയത്ര തന്നെ
പക്ഷെ നമ്മുടെ മക്കളില്‍ നിന്നും നമുക്ക് കൂടുതല്‍ പ്രതീക്ഷിക്കാനാവില്ല, നുമാറ്റ
കാലം മാറുകയാണ് . നമ്മള്‍ ഇത് നേരിട്ടേ പറ്റൂ
- ഞാനും അങ്ങിനെ കരുതുന്നു - അതെയോ?
-അതെ -അതുശരി, നീയും
എന്റെ മകന്‍ ആളാകെ മാറി,പക്ഷെ അതിലെനിക്ക് ഒന്നും ചെയ്യാനാവില്ല
കാര്യം,ടോക്യോയില്‍ ആവശ്യത്തിലധികം ആളുകളായി
നീ അങ്ങിനെ കരുതുന്നു?
ഞാന്‍ സന്തോഷിക്കുകയാണ് വേണ്ടെതെന്ന് തോന്നുന്നു
നിങ്ങള്‍ പറഞ്ഞത് ശരിയായിരിക്കാം
ഇക്കാലത്ത്, ചില ചെറുപ്പക്കാര്‍ മാതാപിതാക്കളെ കൊല്ലുന്നു,ഒരു കാരുണ്യവുമില്ലാതെ
എന്തായാലും എന്റെ മകന്‍ അത് ചെയ്യില്ല
നോക്ക്, പാതിരാത്രി കഴിഞ്ഞു
അതുകൊണ്ട് എന്താ?
നിങ്ങള്‍ക്ക് വീടും കുടിയുമൊന്നുമില്ലേ?
നീ കൂടുതല്‍ കൂടുതല്‍ എന്റെ ഭാര്യയെപ്പോലെയാകുന്നു. എനിക്ക് നിന്നെ പെരുത്ത് ബോധിച്ചു, എടിയെ?
അയാളെ എന്തെങ്കിലും ചെയ്യ്, അല്ലെങ്കില്‍?
അവനെ വെറുതെ വിട്
ഈ രാത്രി ഇങ്ങിനെ പുലരട്ടെ, എന്താ?
ഒരു സുന്ദര നിശ,എന്തേ?
അത്ഭുതകരം, അത്ഭുതകരം
സുന്ദര നിശ
നന്ദി, മതി, ഇനി മതിയാക്ക്
ഇന്നത്തെ ദിവസം നീണ്ടതായി.
ആദ്യം ഞങ്ങള്‍ അട്ടാമിയില്‍ നിന്നും തിരിച്ചു ...
...ഷിഗെയുടടുത്തു ചെന്നു ...
...പിന്നെ യൂനോ പാര്‍ക്കില്‍
അമ്മയ്ക്ക് ക്ഷീണം കാണും
അത്രക്കൊന്നും ഇല്ല
ഇപ്പൊ നിന്നെ ബുദ്ധിമുട്ടിക്കാന്‍ ഇവിടെയും എത്തി.
- ഖേദമുണ്ടെനിക്ക് - അങ്ങിനെ പറയാതെ
അമ്മ വന്നതില്‍ എനിക്ക് വലിയ സന്തോഷമുണ്ട്. വലിയ സന്തോഷം
ഞാന്‍ എല്ലാവര്‍ക്കും ഒരു ഭാരമായി
- മതി, നീ മതിയാക്ക്‌ - ശരിക്കും?
നന്ദി, മോളെ
ഇനി ഉറങ്ങിക്കോളൂ. നാളെ ജോലിക്ക് പോകേണ്ടതല്ലേ
അമ്മയും ഉറങ്ങിക്കോളൂ. രണ്ടുപേര്‍ക്കും ഉറങ്ങാം
-നന്ന്, അങ്ങിനെയാട്ടെ - ശരി
എന്റെ ഷോജിയുടെ കിടക്കയില്‍ കിടക്കാന്‍, പറ്റിയല്ലോ,ദൈവകൃപ.
നോറിക്കോ ...
-പരുഷമായെങ്കില്‍ ക്ഷമിക്കണം... - എന്താണ് ?
എന്റെ മകന്‍ മരിച്ചിട്ട് എട്ടു വര്‍ഷമാകുന്നു ...
...എന്നിട്ടും നീ അവന്റെ ഫോട്ടോയും വെച്ച് ഇങ്ങിനെ ഇരിക്കുന്നു
എനിക്കതില്‍ വലിയ വിഷമമുണ്ട്
എന്തേ?
കാരണം നീ ചെറുപ്പമാണ് ...
ഞാന്‍ അത്ര ചെറുപ്പമൊന്നുമല്ല
ആണ്, നീ ചെറുപ്പമാണ്
ഞങ്ങള്‍ നിന്നോടു തെറ്റ് ചെയ്യുന്നതായി എനിക്ക് തോന്നുന്നു
ഞാനെന്നും അച്ഛനോട് ഇതേപറ്റി പറയും
നീ മറ്റാരെയെങ്കിലും പരിചയപ്പെട്ടാല്‍ ...
...നീ പുനര്‍വിവാഹം ചെയ്യണം
ഞാന്‍ കാര്യമായി പറഞ്ഞതാണ്
നീയിങ്ങനെ വിധവയായി കഴിയുന്നത്‌ ഞങ്ങള്‍ക്ക് വലിയ വേദനയാണ്
ശരിയായ ഒരാളെ കണ്ടെത്തുകയാണെങ്കില്‍ ...
നീ അത് ചെയ്യുക തന്നെ വേണം
നീ എന്തിനതു ചെയ്യാതിരിക്കണം?
അമ്മ അങ്ങിനെ കരുതുന്നു?
അവനെ വിവാഹം ചെയ്തതില്‍ പിന്നെ നീയെത്ര കണ്ണീരു കുടിച്ചു
ഞങ്ങള്‍ നിനക്കെന്തെങ്കിലും ചെയ്തു തരണമായിരുന്നു,എനിക്കറിയാം
ദയവായി, അമ്മേ. ഞാന്‍ ഈ അവസ്ഥയിലും സന്തോഷവതിയാണ്
പക്ഷെ നിനക്ക് മെച്ചപ്പെട്ട ഒരു ജീവിതം കിട്ടേണ്ടതായിരുന്നു
അങ്ങിനെയൊന്നുമില്ല. എനിക്കിതിഷ്ടമാണ്
ചെറുപ്പം ഉള്ളിടത്തോളം നിനക്ക് സന്തോഷം കാണും ...
...പക്ഷെ പ്രായമാകുമ്പോള്‍ ,കൂടുതല്‍ ഏകാന്തത തോന്നും
എനിക്ക് അത്രക്കൊന്നും ആയുസ് കാണില്ല, അതുകൊണ്ട് വേവലാതിപ്പെടാനില്ല
നീയെത്ര നല്ലവള്‍
എങ്കില്‍, ശുഭരാത്രി
ശുഭരാത്രി
ഗുഡ് ഇവെനിംഗ്!
ഹെല്ലോ? ഹെല്ലോ?
മിസ്സിസ് കാനെക്കോ?
അതെ? ആരാ ഈ നേരത്ത്?
ആരായിരിക്കും?
- ആരാ അത് ? - പോലീസ് . ഓഫീസര്‍ തകാഹഷി
ഓ, ശരി ...
വൈകി ബുദ്ധിമുട്ടിച്ചതില്‍ മാപ്പ് . നിങ്ങളുടെ സുഹൃത്തുക്കളെ ഞാന്‍ കൊണ്ടുവന്നിട്ടുണ്ട്
കുടിച്ചു പിമ്പിരിയായിരിക്കുന്നു
അര്, അച്ഛന്‍!
-ഞാന്‍ നിര്‍വ്യാജം ഖേദിക്കുന്നു - ഗുഡ് നൈറ്റ്‌
ആരാ ഇയാള്‍,അച്ഛാ ?
അച്ഛാ, എന്താ ഇതൊക്കെ?
അച്ഛാ!
ഹേ, എന്തു പറ്റി?
-കൂടെ ഒരപരിചിതനുമായി കേറിവന്നിരിക്കുന്നു -ആരാ അയാള്‍?
- എനിക്കറിയില്ല - ഒച്ചവെക്കാതെ!
ഇതൊക്കെ എന്താ അച്ഛാ?
അച്ഛാ!
-അച്ഛാ! എന്താ പറയേണ്ടത്? -ശരി ...
നാശം! വീണ്ടും കുടി തുടങ്ങിയോ!
ഹലോ? ഹെലോ?
ഹേ, നിങ്ങള്‍!എന്താ കഥ!
അച്ഛാ? അച്ഛാ!
ഒരു രക്ഷയുമില്ല!
എന്തേ പറ്റിയത്? എവിടുന്നാ കുടിച്ചത്?
എവിടുന്ന്‍ ? എനിക്കെങ്ങിനെ അറിയാം?
അച്ഛന്‍ കുടിയോടെ കുടിയായിരുന്നു
കുടിച്ചു ലക്കുകെട്ട് വീട്ടില്‍ വരുമായിരുന്നു, അമ്മയെ ഞെട്ടിച്ചുകൊണ്ട്
ഞങ്ങള്‍ അത് വെറുത്തിരുന്നു
ക്യോക്കോ ജനിച്ചതോടെ അച്ഛന്‍ കുടി നിര്‍ത്തി
ഒരു പുതിയ മനുഷ്യനായി, ഗംഭീരമായെന്നു കരുതി ഞാന്‍
ഇപ്പൊ ഇതാ വീണ്ടും തുടങ്ങി
ഹേ, എന്താ ഇപ്പൊ ചെയ്യാ?
ഇന്ന്‍ രാത്രി അച്ഛനെ ഞാന്‍ പ്രതീക്ഷിച്ചില്ല എന്നിട്ടിപ്പോ കൂട്ടുകാരനേം എഴുന്നള്ളിച്ചു വന്നുകേറിയിരിക്കുന്നു,
- അവരെ അവിടെ അങ്ങിനെ ഉപേക്ഷിക്കാനാവില്ല - പിന്നെന്താ ചെയ്ക
കിയോയെ താഴേക്ക് വിളിക്കാം അവരെ മുകളില്‍ കിടത്താം
അവരെ ഈ അവസ്ഥയില്‍ മുകളിലേക്ക് കൊണ്ടുപോകാനാകില്ല
എന്താ ഇപ്പൊ ചെയ്യുക?
കുളമായി!
നിങ്ങള്‍ മുകളില്‍ പോയുറങ്ങ്. അവരെ ഇവിടെ കിടത്താം
എന്തൊരു തൊന്തരവ്‌ !
നാശം പിടിക്കാന്‍, തിരിച്ചു വരുമെന്ന് പറഞ്ഞുകൂടെ?
കുടിച്ചു പൂക്കുറ്റിയായി പാതിരാത്രിക്ക് !
കുടിയന്മാരെ ഞാന്‍ വെറുക്കുന്നു
അതും ഒരപരിജിതന്റെ കൂടെ
ഓ, കഷ്ടം,ഞാനിതെങ്ങിനെ സഹിക്കും!
- എന്നെ താമസിക്കാനനുവദിച്ചതിനു നന്ദി - അങ്ങിനെ പറയല്ലേ
ക്ഷമിക്കണം.ഇവിടെയാകെ കുളമായികിടക്കുകയല്ലേ
നീ ജോലിക്കെത്താന്‍ വൈകില്ലേ?
എനിക്ക് കുഴപ്പമില്ല
- അമ്മേ? - എന്താ ഇത്?
അമ്മ ഇത് വാങ്ങണം
- എന്താ ഇത്? - വഴിച്ചെലവിനു കുറച്ച കാശ്
- എന്താ മോളെ? - കൂടുതലൊന്നും ഇല്ല
നീ ഇത് ചെയ്യരുത്!
വാങ്ങമ്മേ!
- ഞാന്‍ ഇത് വാങ്ങാന്‍ പാടില്ല - അമ്മേ!
-ഞാനെങ്ങിനെയാ... - പ്ലീസ്
നിനക്ക് ഞാനാണ് എന്തെങ്കിലും തരേണ്ടത്‌
ഇത് സ്വീകരിക്കൂ അമ്മേ
പ്ലീസ്
വേണോ?
എങ്കില്‍ നന്ദി, വളരെ നന്ദി, എന്റെ മോളെ
പ്ലീസ്
നിനക്ക് കാശിനൊക്കെ വലിയ ബുദ്ധിമുട്ടുണ്ടാകും, എന്നിട്ടും നീ ഇതെനിക്ക് തരുന്നു
എന്ത് പറയണം എന്നെനിക്ക് അറിയില്ല...
...നന്ദി, വളരെ നന്ദി
നന്ദി
നമുക്ക് പോയാലോ?അമ്മേ
പോകാം ...
വീണ്ടും ടോക്യോയില്‍ വരികയാണെങ്കില്‍ എന്തായാലും ഇവിടെ വരണം
എനിക്കറിയില്ല മോളെ,ഇനി അത് സാധിക്കുമോന്ന്‍ ...
നിനക്ക് തിരക്കാണെന്നറിയാം, പക്ഷെ നീ ഒനോമിച്ചിയില്‍ വരാന്‍ ശ്രമിക്കണം
അത് കുറച്ച് അരികിലാണെങ്കില്‍ ഞാന്‍ ഇടക്കിടെ വന്നേനെ
നീ പറഞ്ഞത് ശരിയാ, എത്രയാ ദൂരം
അമ്മേ, ഇത് മറന്നു
ഓ, വീണ്ടും, ഓര്‍മ്മയൊക്കെ പോകയാണ്
നമുക്ക് പോകാം
അടുത്തത് ടോകൈടോ വണ്ടി പ്ലാറ്റ് ഫോറം14
21:00 ഹിരോഷിമ എക്സ്പ്രസ്സ്‌
നല്ല തിരക്കുണ്ട്‌ അല്ലേ?
സീറ്റ് കിട്ടും, നമ്മള്‍ നല്ല സ്ഥലത്താണിരിക്കുന്നത്
വണ്ടി നഗോയയിലോ ഗിഫുവിലോ രാവിലെയാകുമ്പോഴേക്കും എത്തും
- എപ്പോഴാ ഒനോമിച്ചിയില്‍ എത്തുക? - നാളെ ഉച്ചതിരിഞ്ഞ് 1:35 ന്
ക്യോക്കോക്ക് കമ്പിയടിച്ചിരുന്നോ?
ഉവ്വ്
കീസോ ഒസാക്കയില്‍ വെച്ച് നിങ്ങളെ കാണും
അമ്മേ, തീവണ്ടിയില്‍ നല്ല ഉറക്കം കിട്ടട്ടെ
അവള്‍ക്ക് എവിടെയും നല്ല ഉറക്കം കിട്ടും!
കിട്ടിയില്ലെങ്കിലും എനിക്ക് കുഴപ്പമില്ല, നാളെ ഉച്ചതിരിഞ്ഞ് വീടെത്തുമല്ലോ
പിന്നെ അച്ഛാ, ഇനിയും ഇങ്ങിനെ കുടിക്കരുത്
ഇന്നലത്തെ കാര്യം, ഒരു പുന:സ്സമാഗമത്തിന്റെയാ അതൊരു സ്ഥിരം ഏര്‍പ്പാടല്ല
തലവേദന പോയോ?
അതൊക്കെ പോയി
ഇതൊരു പാഠമാകട്ടെ
അതൊരു നല്ല പാഠം തന്നെ,എനിക്കുറപ്പുണ്ട്
നിങ്ങളൊക്കെ ഞങ്ങളോട് വളരെ ദയാലുക്കളായിരുന്നു ഞങ്ങള്‍ക്ക് യാത്ര വളരെ ഇഷ്ടപ്പെട്ടു
നിങ്ങളുടെ തിരക്ക് പിടിച്ച ജീവിതത്തില്‍ ഞങ്ങളെ ഇങ്ങിനെ പരിഗണിച്ചതിന് നന്ദി
നിങ്ങളെയെല്ലാം കണ്ടല്ലോ,അതുകൊണ്ട് ഞങ്ങള്‍ക്കെന്തെങ്കിലും സംഭവിച്ചാലും......
നിങ്ങളൊന്നും ഈ ദൂരമത്രയും താണ്ടി അവിടേക്ക് വരണമെന്നില്ല,
അങ്ങിനെയൊന്നും പറയരുതമ്മേ
ഇതൊരു വിടപറച്ചിലല്ലല്ലോ
ഞാന്‍ കാര്യമായിത്തന്നെ പറഞ്ഞതാ. എത്രയാ ദൂരം!
യാത്രക്കാര്‍ക്ക് നേരിട്ട അസൌകര്യത്തില്‍ ഖേദിക്കുന്നു 21:00 നുള്ള വണ്ടി ഉടനെ പുറപ്പെടും ...
-സുപ്രഭാതം - സുപ്രഭാതം
- സുപ്രഭാതം. ഇന്നലെ സംഭവിച്ചതിനു മാപ്പ്
- നിങ്ങളുടെ മാതാപിതാക്കള്‍ വന്നെന്നു കേട്ടല്ലോ - എന്തൊരു തൊന്തരവ്‌
അവരിവിടെ ഇറങ്ങാന്‍ ഉദ്ദേശിച്ചിരുന്നില്ല പക്ഷെ അമ്മയ്ക്ക് പെട്ടെന്ന്‍ അസുഖം പിടിപെട്ടു
- എന്താ പറ്റിയത്? - അമ്മയ്ക്ക് തീരെ വയ്യാതായി
- ഹൃദയത്തിനാണോ കുഴപ്പം? -എനിക്ക് തോന്നുന്നത് യാത്ര ചെയ്തത് കൊണ്ടാണെന്നാണ്
അവരെത്രയോ കാലത്തിനിടയ്ക്കാണു തീവണ്ടിയാത്ര നടത്തുന്നത്
എന്തായിരുന്നു നാടകം
പുതപ്പുക്കള്‍ കടം വങ്ങേണ്ടി വന്നു രണ്ടു തവണ ഡോക്ടറെ വിളിപ്പിച്ചു
- ഇപ്പൊ അവര്‍ക്കെങ്ങിനെ? - ഇന്ന് രാവിലെയായപ്പോഴേക്കും മെച്ചപ്പെട്ടിട്ടുണ്ട്
അവര്‍ക്കെത്ര വയസ്സുണ്ട്?
നോക്കട്ടെ ...
ഒരറുപത്‌ കഴിഞ്ഞു കാണണം
67 ഓ 68 ഓ ആയിരിക്കും
നല്ലോണം പ്രായമായി, അപ്പൊ
അവരെ ശരിക്കും ശ്രദ്ധിക്കണം
"രക്ഷിതാക്കളെ ജീവിച്ചിരിക്കുമ്പോള്‍ തന്നെ ബഹുമാനിക്കണം"
അത് ശരിയാ
ഒരു ചൊല്ലുണ്ടല്ലോ , "ഒരാള്‍ക്ക് മാതാപിതാക്കളെ ചുടലക്കപ്പുറം പരിചരിക്കാനാവില്ലെന്നു"
വണ്ടിയിലെ മുടിഞ്ഞ തിരക്ക് ആയിരിക്കും ഇതിനൊക്കെ കാരണം
അത് ശരിയാ
-ഇപ്പോളെങ്ങിനെ? -നല്ല സുഖം തോന്നുന്നുണ്ട്
ഇന്ന് രാത്രി വീട്ടിലേക്ക് തിരിക്കാനാവും
നോക്ക്, ഒരു രാത്രികൂടി നമുക്കിവിടെ കഴിയാം. നാളെ തിരക്ക് കുറഞ്ഞ ഒരു വണ്ടിയില്‍ പോകാം
ക്യോക്കോ നമ്മെ കരുതി ആധിപൂണ്ടിരിക്കും
ഒസാക്കയില്‍ എത്തിയത് ഭാഗ്യം. നമുക്ക് കീസോവിനെ കാണാനായല്ലോ
കഴിഞ്ഞ പത്തു ദിനങ്ങളിലായി നാം നമ്മുടെ എല്ലാ മക്കളെയും കണ്ടു
നമ്മുടെ മുതിര്‍ന്ന കൊച്ചുമക്കളെയും
ചില മുത്തച്ഛന്‍മാര്‍ക്ക് കൊച്ചുമക്കളെയാണ് സ്വന്തം മക്കളെക്കാള്‍ ഇഷ്ടം
നിനക്കെന്തു തോന്നുന്നു?
നിങ്ങള്‍ക്കെന്തു തോന്നുന്നു?
എനിക്കെന്റെ മക്കളെയാണിഷ്ടം
എനിക്കും അങ്ങിനെതന്നെ
പക്ഷെ അവര്‍ക്കുണ്ടായ മാറ്റം എന്നെ അമ്പരപ്പിക്കുന്നു
ഷിഗെ നേരത്തെ എത്ര നല്ലവളായിരുന്നു!
അല്ലേ ? അങ്ങിനെയല്ലേ?
ഒരു മകള്‍ വിവാഹിതയാകുന്നതോടെ ഒരപരിചിതയായി മാറുന്നു
കൊയിച്ചിയും കുറെയേറെ മാറി. അവന്‍ എത്ര നല്ല പയ്യനായിരുന്നു
മക്കള്‍ അച്ഛന്മാരുടെ പ്രതീക്ഷക്കൊത്ത് ജീവിക്കുന്നില്ല
പലരെക്കാളും അവര്‍ മെച്ചപ്പെട്ടു എന്നതില്‍ നമുക്ക് ആഹ്ലാദിക്കാം
തീര്‍ച്ചയായും ശരാശരിക്ക് മുകളിലാണ്, അവരെല്ലാം
നമ്മള്‍ ഭാഗ്യവാന്മാരാണ്
ഞാനും അങ്ങിനെത്തന്നെ കരുതുന്നു
നമ്മള്‍ ഏറെ ഭാഗ്യം ചെയ്തവര്‍ എന്ന് കരുതാം
അതെ, നമ്മള്‍ ഭാഗ്യവാന്മാരാണ്
അച്ഛനുമമ്മയും ഒസാക്കയില്‍ ഇറങ്ങേണ്ടിവന്നു
ഓ, എന്തുപറ്റി?
വണ്ടിയില്‍ വെച്ച് അമ്മയ്ക്ക് അസുഖം പിടിപെട്ടു
അവര്‍ 10നേ വീട്ടിലെത്തിയുള്ളൂ
അവര്‍ക്കിപ്പോള്‍ സുഖപ്പെട്ടോ?
എന്ന് തോന്നുന്നു. അവര്‍ നന്ദി അറിയിച്ച് എഴുതിയിട്ടുണ്ട്
അവര്‍ ശരിക്കും ക്ഷീണിച്ചു കാണണം
ഈ യാത്ര അവര്‍ക്ക് കഠിനമായി
- അവര്‍ സന്തുഷ്ടയായിരുന്നോ? -എന്തുകൊണ്ട് ആകാതിരിക്കണം?
അവര്‍ ഒരുപാടു സ്ഥലങ്ങള്‍ സന്ദര്‍ശിച്ചു അട്ടാമി വരെ പോയില്ലേ
അങ്ങിനെ എനിക്കും തോന്നുന്നു
അവര്‍ ഇനി കുറേക്കാലം ടോക്യോയെകുറിച്ച് തന്നെ പറഞ്ഞു കൊണ്ടേയിരിക്കും
ഹെലോ?
സ്പീക്കിംഗ് ...
ടെലെഗ്രാമോ?
ഇല്ല.എവിടുന്നാ?
ഒനോമിച്ചിയില്‍ നിന്ന്
അതിന്നാണ് വന്നത്, പക്ഷെ വിചിത്രമായി തോന്നുന്നു
അമ്മ അത്യാസന്ന നിലയിലാണെന്ന്
ഏ? അത് ശരി
വിചിത്രം തന്നെ
എനിക്കിപ്പോള്‍ അച്ഛന്റെ ഒരെഴുത്ത് കിട്ടി
അതില്‍ പറയുന്നത് അമ്മയ്ക്ക് അസുഖം പിടിപെട്ടതിനാല്‍ അവര്‍ക്ക് ഒസാക്കയില്‍ ഇറണ്ടിങ്ങേണ്ടിവന്നെന്നാണ്
അവര്‍ വീട്ടില്‍, ഒനോമിച്ചിയില്‍ 10നെ എത്തിയിട്ടുള്ളൂ
അത് ശരി
ടെലെഗ്രാം!
ഒന്ന് നിക്കണേ
നന്ദി
-ഒനോമിച്ചിയില്‍ നിന്നാണ് - വായിക്ക്
"അമ്മ അത്യാസന്ന നിലയില്‍ - ക്യോക്കോ"
ഹെല്ലോ? ഹെല്ലോ?
ഇപ്പൊ ടെലിഗ്രാം കിട്ടി
നിങ്ങള്‍ക്കും വന്നോ?
ശരി, ഞാന്‍ വരാം
- പിന്നെ കാണാം - ഞാന്‍ കാത്തിരിക്കും
എങ്ങിനെയാ ഇത്ര പെട്ടെന്ന്‍ ?
സീരിയസ് ആണോ എന്തോ
നോറിക്കോയോട് പറയേണ്ടേ?
വേണം, നീ പറ
അതെ? യോണിയാമ ട്രേഡിംഗ് കമ്പനി
ഹോള്‍ഡ്‌ ചെയ്യൂ, ദയവായി
മിസ്സ്‌ ഹിരായമ, ഫോണ്‍!
എനിക്കോ?
ഹെല്ലോ?
ഓ, ഹലോ
അമ്മയ്ക്ക്?
അതെയോ?
നന്ദി
എന്താ ഇതിന്റെയൊക്കെ അര്‍ഥം?
അച്ഛന്‍ കിടപ്പിലാവുന്നത് മനസ്സിലാക്കാം
പക്ഷെ അമ്മ എത്ര ഉര്‍ജ്വസ്വലയായിരുന്നു
സീരിയസ് ആയിരിക്കുമോ?
കേട്ടിട്ട് നല്ല ലക്ഷണമല്ല. "ഗുരുതരം" എന്നാണ് പറഞ്ഞിരിക്കുന്നത്"
എങ്കില്‍ നമ്മള്‍ പോകേണ്ടി വരും
അന്ന് സ്റ്റേഷനില്‍ ഇരിക്കുമ്പോഴേ എന്തോ ഒരു കുഴപ്പം എനിക്ക് തോന്നിയിരുന്നു
അവര്‍ പറഞ്ഞു, "എന്തെങ്കിലും സംഭവിച്ചാല്‍..."
എങ്ങിനെയോ അവര്‍ക്ക് ഒരു ആപല്‍സൂചന ലഭിച്ചിരുന്നിരിക്കണം
-എന്തായാലും നമുക്ക് പോയവരെ കാണണം - എന്നാണ് എനിക്കും തോന്നുന്നത് ,ഇത്രയും ഗുരുതരമായ സ്ഥിതിക്ക്
പോകുന്നെങ്കില്‍ പെട്ടെന്ന്‍ തന്നെ പോണം. നമുക്ക് എക്സ്പ്രസ്സ്‌ വണ്ടി പിടിക്കാം
പോകുന്നതിനു മുമ്പ് നൂറുകൂട്ടം കാര്യങ്ങള്‍ ഏല്‍പ്പിക്കണം
എനിക്കും
ഈ തിരക്കിന്റെ മൂര്‍ദ്ദന്യത്തില്‍
വാ
ഹി, ഒരു ബാന്‍ന്റെജ് കൊണ്ടുവരാമോ?
ഒരു ബാന്‍ന്റെജ്
എങ്കില്‍ നമുക്കിന്നു രാത്രി പുറപ്പെടാം
അതെ, പോകുന്നെങ്കില്‍ ഇന്ന് തന്നെ പോകണം. എങ്കില്‍ കാണാം
ഏട്ടാ?
എന്തേ?
വിലാപ വസ്ത്രങ്ങള്‍ വേണോ? അതെടുക്കണോ?
എടുക്കുന്നതാവും നന്ന്
ശരി, എങ്കില്‍ അതും എടുത്തേക്കാം
നമുക്ക് പ്രതീക്ഷിക്കാം അതാവശ്യം വരില്ലെന്ന്
- ശരി - ടോക്യോ റെയില്‍വേ സ്റ്റേഷനില്‍ കാണാം
അച്ഛാ, ഞാന്‍ പോയി അവരെ കൂട്ടി വരാം
ശരി, അത് വേണ്ടത് തന്നെ
ഞാന്‍ ഉടനെ എത്താം
എന്താ?
വല്ലാതെ ഉഷ്ണിക്കുന്നുണ്ടോ?
കുട്ടികളെല്ലാം വരുന്നുണ്ട്, ടോക്യോയില്‍ നിന്നും, നിന്നെ കാണാന്‍
ക്യോക്കോ അവരെ കൂട്ടികൊണ്ടുവരാന്‍ പോയിരിക്ക്യാ
അവര്‍ ഇപ്പൊ ഇവിടെ എത്തും
നിനക്ക് എല്ലാം ഭേദമാകും
ഭേദമാകും ...
രക്തസമ്മര്‍ദ്ദം വളരെ താണിരിക്കുന്നു, പക്ഷെ ഇപ്പോഴും കോമയില്‍ ആണ്
അതുശരി
പ്രതികരണങ്ങള്‍ വളരെ മോശമാണ്
- നന്ദി, എന്തായാലും - ഞാന്‍ വീണ്ടും വരാം
വന്നതിനു നന്ദി
സൂക്ഷിക്ക്
ഈ കീസോവിനു എന്ത് പറ്റി വളരെ വൈകിയല്ലോ
- അവന്‍ റെലിഗ്രാമിന് മറുപടി തന്നോ? - ഇല്ല, ഒരു വിവരവുമില്ല
എല്ലാവരേക്കാളും ഏറ്റവും അടുത്ത് അവനാണ്,ഒസാക്കയില്‍,
അച്ഛാ, എന്റെ കൂടെ വന്നേ
നീയും
അച്ഛാ, അമ്മയുടെ അവസ്ഥ മോശം ആണ്
അതെയോ ...
എന്താ പറഞ്ഞു വരുന്നത്?
വളരെ മോശമാണ് അവസ്ഥ
ഇപ്പോഴും അവര്‍ കോമയില്‍ തന്നെയാണ് മോശം ലക്ഷണമാണത്
അതെയോ ...
ടോക്യോ യാത്രയാണോ അവളെ തളര്‍ത്തിയത്?
എനിക്കങ്ങിനെ തോന്നുന്നില്ല. അവരെന്തു സന്തോഷവതിയായിരുന്നു ടോക്യോയില്‍,അല്ലേ?
- അതും ഒരു കാരണമാകാം - ഇപ്പൊ ,എന്താ സ്ഥിതി?
നാളെ രാവിലേക്കപ്പുറം പോകാനിടയില്ല
നാളെ രാവിലെ?
പുലര്‍ച്ചയോടെ അത് സംഭവിച്ചേക്കും
അപ്പൊ ... അവള്‍ ഇനി ജീവിത്തിലേക്കില്ല
അമ്മയ്ക്ക് 68 ആയി ,ഇല്ലേ?
അവള്‍ ...ഇനി ജീവനോടെയുണ്ടാവില്ല
ഞാന്‍ അങ്ങിനെ കരുതുന്നു
അങ്ങിനെയോ ...
അപ്പൊ ഇതാണ് അന്ത്യം?
അതെ
അപ്പോള്‍ കീസോ സമയത്തിനെത്തില്ല,അല്ലെ?
ജീവിതം എത്ര ക്ഷണികം,അല്ലേ?
എത്ര ഉല്ലാസവതിയായിരുന്നു
ഇത് സംഭവിക്കും എന്ന ഒരു സൂചന അവര്‍ക്ക് കിട്ടിക്കാണണം
ചിലപ്പോള്‍
എന്തായാലും,ടോക്യോയില്‍ വന്നതില്‍ വലിയ സന്തോഷം
ജീവനോടെ കാണാനായല്ലോ
പല കാര്യങ്ങളെപറ്റിയും സംസാരിക്കാനുമായി
നോറിക്കോ, വിലാപവസ്ത്രം കൊണ്ടുവന്നിട്ടുണ്ടോ?
- ഇല്ല - കൊണ്ടുവരാമായിരുന്നു
ക്യോക്കോ,നിന്റെ കയ്യില്‍ ഉണ്ടോ?
ഇല്ല
എവിടുന്നെങ്കിലും തല്ക്കാലം വാങ്ങ്
നോറിക്കോവിനും വേണം
വലിയ കഷ്ടപ്പാടില്ലാതെ സമാധാനത്തോടെ അമ്മ പോയി എന്നാശ്വസിക്കാം
കീസോ വന്നെന്നു തോന്നുന്നു
എങ്ങിനെയുണ്ട് അമ്മയ്ക്ക്?
അപ്പൊ ...ഞാന്‍ വൈകിപ്പോയി
ഞാന്‍ ഭയപ്പെട്ടപോലെ തന്നെ
ശുഭദിനം
ഞാന്‍ ഔദ്യോഗികാവശ്യത്തിന് പട്ടണത്തിനു വെളിയിലായിരുന്നു ദൗര്‍ഭാഗ്യത്തിന്,
വൈകിയതിനു മാപ്പ്
- ടെലിഗ്രാം ഞാന്‍ അകലെയായപ്പോഴാണ് വന്നത് - അതെയോ?
കഷ്ടമായിപ്പോയി...
എപ്പോഴായിരുന്നു?
ഇന്ന് പുലര്‍ച്ചെ ... 3:15ന്
അതുശരി ...
കഗോഷിമയില്‍ നിന്നും 8:40 ന്റെ വണ്ടി പിടിച്ചിരുന്നെങ്കില്‍ ഞാന്‍ സമയത്തിന് എത്തിയേനെ
കീസോ, അമ്മയെ നോക്ക്. എന്തൊരു ശാന്തതയാണാ മുഖത്ത്
അമ്മേ...വൈകിയതിനു മാപ്പ്
അച്ഛനെവിടെ?
ഞാന്‍ നോക്കാം
അച്ഛാ ...
- കീസോ ഇപ്പൊ എത്തി -വന്നോ,അവന്‍ ?
എന്തൊരു വശ്യമായ പ്രഭാതമായിരുന്നു
ഇന്ന് വലിയ ഉഷ്ണമായിരിക്കും
എന്താ പ്രശ്നം?
എനിക്കാ ശബ്ദം കേട്ടിരിക്കാനാകുന്നില്ല
എന്തേ?
അത് കേള്‍ക്കുമ്പോള്‍ അമ്മ ചെറുതായി, ചെറുതായി വരുന്നതായി എനിക്ക് തോന്നുന്നു
എനിക്ക് നല്ലൊരു മകനാകാനായില്ല
ദൂപാര്‍ച്ചനയ്ക്കുള്ള നേരമായി
എനിക്കവരെ പിരിയാനാവില്ല
"ഒരാള്‍ക്ക് രക്ഷിതാക്കളെ ചുടലക്കപ്പുറം പരിരക്ഷിക്കാനാവില്ല"
നമ്മള്‍ ഈ മുറിയില്‍ നിന്നും വെടിക്കെട്ട് കാണാറുണ്ടായിരുന്നു, അല്ലെ അച്ഛാ?
ഓ, ആണോ?
പട്ടണത്തിലെ ഉത്സവ രാത്രിയില്‍
- കീസോവിനോര്‍മ്മയുണ്ടോ?- ഇല്ല എനിക്കോര്‍മ്മയില്ല
നിനക്കെന്തൊരുത്സാഹമായിരുന്നു, പക്ഷെ സൂര്യനസ്തമിച്ചപ്പോള്‍ നീ ഉറങ്ങിപ്പോയി
അമ്മയുടെ മടിയില്‍ തലവെച്ച്
ശരിക്കും എനിക്കോര്‍മ്മയില്ല
ആ കാലത്ത് അച്ഛന്‍ എന്ത് ചെയ്യുകയായിരുന്നു?
നഗരത്തിലെ വിദ്യാഭ്യാസ ബോര്‍ഡിന്റെ തലവനായിരുന്നു എന്നാണെന്റെ ഓര്‍മ്മ
അതെയോ? വളരെക്കാലം മുമ്പ്, അല്ലേ?
ഒരു വസന്തകാലത്ത് നമ്മള്‍ ഒമിഷിമ സന്ദര്‍ശിച്ചു
ഓ, അത് ഞാന്‍ ഓര്‍ക്കുന്നുണ്ട്
-അമ്മയ്ക്ക് കടല്‍ചോരുക്ക് പിടിപെട്ടു - അതെ, അതെനിക്ക് ഓര്‍മ്മയുണ്ട്
അന്നൊക്കെ അവര്‍ വളരെ ഉല്ലാസവതി ആയിരുന്നു
അവര്‍ക്കന്ന്‍ എത്ര വയസ്സായി കാണും? നാല്‍പ്പത് ...?
നാല്‍പ്പത്തി രണ്ട് അല്ലെങ്കില്‍ നാല്‍പ്പത്തി മൂന്ന്
അച്ഛന്‍ വളരെ ശ്രദ്ധിക്കണം ...
...ദീര്‍ഘകാലം സന്തോഷമായി ജീവിക്കണം
നന്ദി
കുറച്ചു കൂടി?
കുറച്ചു കൂടി, സിസ് ?
പറയുമ്പോള്‍ പരുഷമായി തോന്നും ...
...ആദ്യം അച്ഛനായിരുന്നു മരിക്കേണ്ടിയിരുന്നത്
ക്യോക്കോ വിവാഹിതയായാല്‍ അച്ഛന്‍ തനിച്ചാവും,
ശരിയാ
അമ്മ ടോക്യോയില്‍ ഉള്ളപ്പോഴേ നമ്മള്‍ ശ്രദ്ധിക്കേണ്ടതായിരുന്നു
ക്യോക്കോ, അമ്മയ്ക്കിപ്പോഴും ചാരനിറത്തിലുള്ള ആ പട്ടുകച്ച ഉണ്ടോ?
-ഉണ്ട് - എനിക്ക് ഓര്‍മ്മക്കായി അത് വേണം
- ഏട്ടാ, കുഴപ്പമില്ലല്ലോ? - എന്ത് കുഴപ്പം?
അതുപോലെ ...
...അമ്മ വേനല്ക്കാലത്തിടുന്ന ആ ലിനെന്റെ കിമോണ?
-അതിവിടെ ഉണ്ട് - അതും എനിക്ക് വേണം
അതെവിടെയാണെന്ന് അറിയുമോ? എനിക്ക് വേണ്ടി അത് എടുത്തുവെക്കണം
എല്ലാം പര്യവസാനിച്ചു
നിങ്ങളെല്ലാവരും നിങ്ങളുടെ വിലപിടിച്ച സമയം ചെലവഴിച്ചു ഇത്രയും ദൂരം വന്നു, നന്ദി
നന്ദി, എല്ലാവര്‍ക്കും
കൊയിച്ചി അവളെ പരിചരിച്ചു എന്നതില്‍ അവള്‍ക്ക് ഏറെ സന്തോഷം കാണും
എനിക്കൊന്നും ചെയ്യാനായില്ല
ഞാന്‍ ഓര്‍ക്കയാ, ഞങ്ങള്‍ ടോക്യോയില്‍ നിന്നും അട്ടാമിയിലേക്ക് പോയപ്പോള്‍ ...
...അവള്‍ക്ക് ഒന്ന് തലചുറ്റി
-ഓ? - അതത്ര കാര്യമുള്ളതായി തോന്നിയില്ല
അതെയോ? എന്തെ ഞങ്ങളോടത് പറഞ്ഞില്ല, അച്ഛാ?
കൊയിച്ചിയോടെങ്കിലും പറയേണ്ടതായിരുന്നു
വേണ്ടതായിരുന്നു
പക്ഷെ അതൊന്നുമല്ല കാരണം
അമ്മയ്ക്ക് അമിത വണ്ണം ഉണ്ടായിരുന്നു, അതുകൊണ്ട് അസുഖം പെട്ടെന്ന്‍ പിടിമുറുക്കി
അതുശരി ...
എല്ലാം ഒരു സ്വപ്നം പോലെ
- ഏട്ടാ, എപ്പോഴാ മടക്കം? - എനിക്ക് അധികം നില്‍ക്കാനാകില്ല
എനിക്കും. ഇന്ന് രാത്രിയിലെ എക്സ്പ്രസ്സിനു പോയാലോ?
- കീസോ,നീയോ? - ഞാന്‍ കുറച്ചുകൂടി നില്‍ക്കാം
- എങ്കില്‍ നമുക്കിന്നു രാത്രി പോകാം - ശരി
നോറിക്കോ, അച്ഛനൊപ്പം കുറച്ചു ദിവസം കൂടി നില്‍ക്കാന്‍ പറ്റില്ലേ ?
-ഞാന്‍ നില്‍ക്കാം -വേണ്ട, നിനക്കും തിരക്കല്ലേ, എനിക്ക് കുഴപ്പമൊന്നുമില്ല
അങ്ങിനെയെങ്കില്‍ ഞാനും പോകാം. എനിക്കൊരു റിപ്പോര്‍ട്ട്‌ തയ്യാറാക്കാനുണ്ട്.
പിന്നെ, ബേസ് ബാള്‍ മാച്ച് നടക്കുകയല്ലേ
നല്ല തിരക്കുള്ള നേരത്ത് നിങ്ങളൊക്കെ വന്നതിനു നന്ദി
അച്ഛന്‍ ഒറ്റക്കായി,അല്ലേ?
അത് ഒരു ശീലമായിക്കൊള്ളും
ക്യോക്കോ കുറച്ചു ചോറ് താ
കീസോ ഞങ്ങള്‍ക്കുള്ള ടിക്കറ്റുകള്‍ ശരിയാക്കില്ലേ?
ശരിയാക്കാം. കുറച്ചു ചോറ് എനിക്കും
വണ്ടിയില്‍ തിരക്കില്ലാതിരുന്നാല്‍ മതിയായിരുന്നു
അച്ഛന്‍ അധികം കുടിക്കരുത്
എനിക്ക് കുഴപ്പമൊന്നുമില്ല
അപ്പൊ, നിങ്ങളെല്ലാം വീട്ടില്‍ പോകുന്നു?
- നിന്റെ ഉച്ച ഭക്ഷണം - നന്ദി, ഏറെ നന്ദി
എന്നെ നില്ക്കാന്‍ അനുവദിച്ചതിന് നന്ദി
വേനലവധിക്ക് ടോക്യോയിലെക്ക് വാ
- ഇന്നു തിരിച്ചു പോണോ? - വേണം, എന്തായാലും
അതെയോ?
- നിങ്ങളെ യാത്രയാക്കാന്‍ എനിക്ക് പറ്റില്ല, സോറി - അത് കുഴപ്പമില്ല
വേനലവധിക്ക് വന്ന്‍ എന്റെ കൂടെ നില്‍ക്കണം
നിങ്ങള്‍ എനിക്കൊപ്പം നിന്നതില്‍ ഞാനേറെ സന്തുഷ്ടയാണ്
എന്റെ ഏട്ടനും ഏച്ചിയും കുറച്ചുകൂടി ഇവിടെ നില്‍ക്കണമായിരുന്നു
അവര്‍ക്കൊക്കെ തിരക്കല്ലേ
അവരൊക്കെ വെറും സ്വാര്‍ത്ഥമതികള്‍ ആണ്
ഓരോന്ന് ചോദിച്ചു വാങ്ങിച്ച് അങ്ങിനെ തന്നെ പോകുക
അതിനൊന്നും ചെയ്യാനാവില്ല. അവര്‍ക്കൊക്കെ അവിടെ പിടിപ്പതു പണിയുണ്ട്
പക്ഷെ നിങ്ങള്‍ക്കും ഇല്ലേ
- അവര്‍ അവരെ കുറിച്ചു മാത്രം ചിന്തിക്കുന്നു - പക്ഷെ ക്യോക്കോ ...
അമ്മ മരിച്ച ഉടന്‍ അമ്മയുടെ ഓരോന്ന് ചോദിച്ചു വാങ്ങുക!
എനിക്ക് അമ്മയെ ഓര്‍ത്ത് കഠിനമായ വ്യസനമുണ്ടായി
അപരിചിതര്‍ പോലും കുറച്ചെങ്കിലും കരുണ കാട്ടിയേനെ
പക്ഷെ നോക്ക് ക്യോക്കോ, നിന്റെ പ്രായത്തില്‍ ഞാനും അങ്ങിനെ കരുതിയിരുന്നു
പക്ഷെ, കുട്ടികള്‍ വലുതാവുമ്പോള്‍ അവര്‍, മാതാപിതാക്കളില്‍ നിന്നും അകലുന്നു
ഒരു സ്ത്രീക്ക് മാതാപിതാക്കളില്‍ നിന്നും വേറിട്ടൊരു ജീവിതമുണ്ട് ...
...അവള്‍ ഷിഗെയുടെ പ്രായമാകുമ്പോള്‍
അതുകൊണ്ട് ,അവള്‍ ദോഷമൊന്നും വിചാരിച്ചിട്ടുണ്ടാവില്ല,എനിക്കുറപ്പുണ്ട്
അവര്‍ക്ക് പരിപാലിക്കാന്‍ സ്വന്തം ജീവിതമുണ്ട്
എനിക്കുറപ്പുണ്ട് ...
ഞാന്‍ ഒരിക്കലും അങ്ങിനെയാവില്ല
അല്ലെങ്കില്‍ കുടുംബം എന്നൊക്കെ പറയുന്നതില്‍ എന്തര്‍ത്ഥമാണുള്ളത്‌?
നീ പറഞ്ഞത് വളരെ ശരിയാണ്
പക്ഷെ അവസാനം എല്ലാ കുട്ടികളും അങ്ങിനെയാവുന്നു
നിങ്ങളും അങ്ങിനെയാവുമോ?
ഞാനും അങ്ങിനെയാവും,ഞാന്‍ മറിച്ചു പ്രതീക്ഷിച്ചാലും
ജീവിതം നിരാശാഭരിതം തന്നെ, അല്ലേ?
തീര്‍ച്ചയായും, നിരാശയല്ലാതെ മറ്റൊന്നുമല്ല
-ശരി, എനിക്ക് പോകാറായി - അപ്പോള്‍ ഗുഡ് ബൈ
അച്ഛാ, എനിക്ക് പോകാറായി
- നല്ലത് വരട്ടെ - നന്ദി
വേനലവധിക്ക് എന്റടുത്ത് വരണം
ഗുഡ് ബൈ
- ഗുഡ് ബൈ - വീണ്ടും കാണാം
-ഗുഡ് ബൈ -ഗുഡ് ബൈ
ക്യോക്കോ പോയോ?
അച്ഛാ ഉച്ചതിരിഞ്ഞുള്ള വണ്ടിക്ക് ഞാന്‍ പോകും
ഓ,? പോകാറായോ?
എല്ലാത്തിനും നന്ദി
ദയവായി, അങ്ങിനെ പറയരുത് ,ഞാനൊന്നും ചെയ്തിട്ടില്ല
-വലിയ സഹായമാണ് നീ ചെയ്തത് - അങ്ങിനെയൊന്നും ഇല്ല
ഭാര്യ എന്നോടു പറഞ്ഞിരുന്നു, നീ എത്ര കാര്യമായാണ് അവളെ പരിചരിച്ചതെന്നു ...
...അവിടെ ടോക്യോയില്‍ നിന്റെടുത്ത് താമസിച്ചപ്പോള്‍
ഒന്നും എനിക്ക് ചെയ്യാനായില്ല. അവിടെ സൗകര്യം വളരെ കുറവായിരുന്നു
പക്ഷെ, അവള്‍ കാര്യമായി തന്നെ പറഞ്ഞതാണ്
ടോക്യോയിലെ ദിനങ്ങളില്‍, നിന്റൊപ്പം ഉണ്ടായിരുന്ന സമയം ആയിരുന്നു ഏറ്റവും ആനന്ദകരം എന്നവള്‍ പറയുകയുണ്ടായി
- നിന്നോടു നന്ദിയുണ്ടെനിക്ക് - അങ്ങിനെ പറയാതെ
നിന്റെ ഭാവിയെക്കുറിച്ച് അവള്‍ക്കേറെ ആശങ്കയുണ്ടായിരുന്നു
നീ ഇങ്ങിനെ ജീവിച്ചാല്‍ പോര
എന്നെ കരുതി ഉത്‌ക്കണ്‌ഠപ്പെടേണ്ട
അനുയോജ്യനായ ഒരാളെ നീ പുനര്‍വിവാഹം ചെയ്യണം
ഷോജിയെ ഇനി മറക്കണം
നീ ഇങ്ങിനെ ജീവിക്കുന്നതില്‍ എനിക്ക് വലിയ വേദനയുണ്ട്
അങ്ങിനെയൊന്നുമില്ല
അവള്‍ പറഞ്ഞത്, നിന്നെപ്പോലെ നന്മയുള്ള ഒരാളെ അവള്‍ കണ്ടിട്ടേയില്ല എന്നാണ്
അവര്‍ എന്നെ കണക്കിലേറെ വിലമതിച്ചു
അല്ല ഒരിക്കലുമല്ല
അവര്‍ കരുതിയപോലെ ഞാന്‍ അത്ര നല്ലവളൊന്നുമല്ല
അച്ഛന്‍ ഇങ്ങിനെ പറയുമ്പോള്‍ എനിക്ക് വലിയ സംഭ്രമം ഉണ്ട്
അതിന്റെ ആവശ്യമില്ല
യഥാര്‍ത്ഥത്തില്‍, ഞാന്‍ വലിയ സ്വാര്‍ത്ഥമതിയാണ്
നിങ്ങള്‍ വിചാരിക്കുംപോലെ ഞാനെന്നും നിങ്ങളുടെ മകനെ ഓര്‍ക്കാറില്ല
നീ അവനെ മറക്കുകയാണ് വേണ്ടത്
പലപ്പോഴും, ദിവസങ്ങളോളം ഞാന്‍ അദ്ദേഹത്തെ ഓര്‍ക്കാതെ കടന്നുപോകാറുണ്ട്
ചിലപ്പോള്‍ ഇങ്ങിനെ ഇനി തുടരാനാവില്ലെന്ന് എനിക്ക് തോന്നും
പലപ്പോഴും രാത്രിമുഴുവന്‍ ഉണര്‍ന്നിരുന്ന് ഞാന്‍ വേവലാതിപ്പെടും, എന്റെ വിധിയോര്‍ത്ത്
ദിവസങ്ങള്‍ കൊഴിഞ്ഞുപോകുന്നു,ഒന്നും സംഭവിക്കുന്നില്ല വലിയ ഏകാന്തത തോന്നുന്നുണ്ടെനിക്ക്
എന്റെ ഹൃദയത്തില്‍ ഞാനെന്തിനോ വേണ്ടി കാത്തിരിക്കുന്നു
- ഞാന്‍ വെറും സ്വാര്‍ത്ഥമതിയാണ് - അല്ലേയല്ല
അതെ, ആണ്
പക്ഷെ ഇത് എനിക്ക് അമ്മയോട് പറയാനായില്ല
അത് കുഴപ്പമില്ല
നീ നല്ല ഒരു സ്ത്രീയാണ് . ആത്മാര്‍ത്ഥതയുള്ള ഒരു സ്ത്രീ
അല്ലേയല്ല
ഈ വാച്ച് അവളുടെതാണ്
കുറച്ചു പഴയ ഫാഷനിലുള്ളത് ...
...പക്ഷെ നിന്റെ പ്രായം മുതല്‍ അവള്‍ ഇതാണുപയോഗിച്ചത്
അവളുടെ ഓര്‍മ്മയ്ക്ക് നീ ഇത് സ്വീകരിക്കണം
- പക്ഷെ, ഞാന്‍ ... -ദയവായി സ്വീകരിക്കൂ
നീ അത് ഉപയോഗിച്ചാല്‍ അവള്‍ക്ക് ഏറെ സന്തോഷമാകും
ദയവായി സ്വീകരിക്ക്
നന്ദി
നീ സന്തോഷവതിയായിരിക്കണം എന്ന് ഞാന്‍ പറയുമ്പോള്‍ നീ അത് വിശ്വസിക്കണം
ഞാനത് കാര്യമായിത്തന്നെ പറഞ്ഞതാണ്
വിചിത്രമായി തോന്നാം ...
ഞങ്ങള്‍ക്ക് സ്വന്തം മക്കളുണ്ടായിരുന്നു ...
...പക്ഷെ രക്തബന്ധം പോലുമില്ലാത്ത നീയാണ് ഞങ്ങള്‍ക്കുവേണ്ടി ഏറ്റവും കൂടുതല്‍ കഷ്ടപ്പെട്ടത്
നന്ദി
എല്ലാവരും പോയപ്പോള്‍ ഒറ്റക്കായി അല്ലെ?
എല്ലാം പെട്ടന്നായിരുന്നില്ലേ?
അവള്‍, സഹനശക്തിയുള്ള ഒരു സ്ത്രീയായിരുന്നു ...
...പക്ഷെ ഇങ്ങിനെയൊക്കെ സംഭവിക്കും എന്നറിഞ്ഞിരുന്നെങ്കില്‍ ...
...ജീവിച്ചിരിക്കുമ്പോള്‍ ഞാന്‍ അവളോടു കുറച്ചുകൂടി ദയയോടെ പെരുമാറിയേനെ
ഒറ്റയ്ക്കാവുമ്പോള്‍ ദിവസങ്ങള്‍ക്ക് ദൈര്‍ഘ്യമേറിയതായി തോന്നുന്നു
തീര്‍ച്ചയായും
നിങ്ങള്‍ക്ക് ഏകാന്തത തോന്നും
മലയാളം ഉപശീര്‍ഷകം മുരളീധരന്‍.ആര്‍ ഓപ്പണ്‍ ഫ്രെയിം,പയ്യന്നൂര്‍